Gara-Gara Minat Aktiviti Lasak, Lelaki Ini Ubah Suai Honda City Jadi Trak Pikap

Di Thailand cukup terkenal sebagai salah sebuah negara yang mempunyai ramai pengguna trak pikap. Salah satu sebabnya kosnya lebih berbaloi apabila kerajaan negara itu menawarkan ‘cuti cukai’ sehingga lapan tahun dan hampir menghapuskan cukai eksais ke atas jualan pikap domestik.

Baru-baru ini seorang pemilik Honda City dari Thailand mengejutkan pengguna media sosial apabila perkongsian video kereta sedannya telah diubah suai menjadi trak pikap dan menamakannya sebagai ‘BigCity’ telah meraih perhatian ramai.

Dalam video yang tular itu, kelihatan kereta terbabit sedang menarik trak pikap yang tersangkut sehinggalah mereka berjaya melepasi satu kawasan sungai dalam hutan.

Menurut pemiliknya, dia langsung tidak menjangka bahawa keretanya itu akan viral ke seluruh dunia, lebih-lebih lagi selepas beberapa rakaman video dia memandu di kawasan bandar tular di platform TikTok dan stesen television tempatan.

Setakat artikel ini ditulis, perkongsian asal lelaki itu telah mendapat lebih 5,500 kali share daripada pengguna Facebook yang sangat teruja melihat model kereta sedan bagi kegunaan harian dapat diubah suai menjadi trak pikap untuk kegunaan lasak dan off–road.

Bak kata pemilik BigCity — “Saya tidak boleh memecut laju, tetapi saya boleh pergi kemana-mana sahaja saya mahukan.”

Anda boleh lihat lebih lagi gambar-gambar trak pikap ‘Honda BigCity’ tersebut yang kami kongsikan di bawah.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Satu pengedar kereta klasik dari Singapura berputih mata apabila model MG Midget 1969 yang diimport khas dari England telah musnah dilanggar kenderaan lain. Baca lebih lanjut melalui pautan di bawah.

Proses Restorasi Hampir Siap, Namun Kereta Klasik Ini Musnah Dilanggar Sekelip Mata

Dahulu Ego Tolak Idea Kereta Besar, Kini Ferrari Bakal Lancarkan ‘FUV’ Pertama September Ini

Netizen Puji Lelaki Ini Belanja Hampir RM3,000 Untuk Mudahkan Bapanya Yang Uzur Masuk Kereta


Gara-Gara Minta Makanan, Lelaki Mati Ditikam Peniaga ‘Foodtruck’

Pada malam semalam seorang lelaki dipercayai kurang siuman mati ditikam oleh seorang peniaga foodtruck di pekan Lukut menggunakan objek tajam sebelum melarikan diri dengan Proton Wira berwarna putih.

Menurut saksi yang enggan dikenali mangsa dipercayai kurang siuman dan selalu merayau di sekitar pekan Lukut, petik Harian Metro.

“Dia (mangsa) memang selalu minta makanan kepada peniaga di kawasan ini. Saya dimaklumkan, peniaga itu datang dari Segamat dan dia lari dengan Proton Wira berwarna putih sebaik menikam lelaki itu,” katanya.

Sementara itu, Timbalan Ketua Polis Daerah Port Dickson, Deputi Superintendan Muhamad Mustafah Hussin berkata, kejadian berlaku pada jam 7.35 malam di hadapan Medan Selera Cina Pekan Lukut, Port Dickson.

“Polis menerima maklumat seorang lelaki ditikam dengan menggunakan objek tajam di kawasan Medan Selera Cina di pekan Lukut.

“Polis bergegas ke tempat kejadian dan mendapati seorang lelaki terbaring di kawasan parkir dalam keadaan tidak sedarkan diri dan berlumuran darah. Selepas diperiksa Pegawai Perubatan yang tiba pada jam 7.55 malam, mangsa disahkan sudah meninggal dunia,” katanya dalam kenyataan di sini tadi.

Mangsa berusia 38 tahun dan mayat dibawa ke Jabatan Forensik Hospital Tuanku Jaafar, Seremban untuk dan bedah siasat. Motif kejadian masih dalam siasatan dan polis giat mengesan suspek.

“Siasatan kes diklasifikasikan di bawah Seksyen 302 Kanun Keseksaan kerana membunuh.

“Polis memohon kepada orang ramai yang mempunyai sebarang maklumat tampil ke Ibu Pejabat Polis Daerah Port Dickson untuk membantu siasatan atau menghubungi Bilik Gerakan Ibu Pejabat Polis Daerah Port Dickson di talian 06-6472222,” katanya.


Gara-Gara Minta Pakai Pelitup Muka, Pekerja Kedai Makan Di Kuching Kena Tampar Dengan Pelanggan

COVID-19 telah menyerang dunia sejak awal tahun ini dan sehingga sekarang, masih belum ada tanda-tanda bahawa wabak ini akan pulih sepenuhnya dalam masa terdekat.

Sejak itu, beberapa langkah awal pencegahan COVID-19 telah dikemukakan oleh Kementerian Kesihatan Malaysia. Selain daripada perlu mendaftar nama di mana-mana kedai yang dikunjungi, pelanggan juga dinasihatkan untuk memakai pelitup muka.

Namun, arahan ‘mudah’ ini nampaknya telah menjadi isu ‘besar’ bagi pelanggan ini dalam satu kejadian di sebuah restoran di Kuching, di mana salah seorang pekerja telah ditampar hanya kerana meminta pelanggan tersebut untuk memakai pelitup muka, lapor Sin Chew Daily.

Kejadian itu berlaku bilamana pelanggan tersebut telah ditahan oleh pekerja restoran apabila dia telah diminta untuk memakai pelitup muka sebelum masuk ke premis berkenaan.

Bagaimanapun, arahan semudah itu nampaknya kurang digemari oleh pelanggan tersebut dan dia telah bertindak menampar pekerja terbabit dan mendakwa pekerja restoran itu sebagai ‘penyibuk’ sambil memberi alasan bahawa premis lain tidak cerewet tentang pemakaian pelitup muka.

Kejadian tersebut turut dirakam oleh CCTV restoran, kelihatan keadaan menjadi kecoh seketika apabila beberapa pekerja di restoran terbabit tampil untuk menenangkan keadaan.

Berang diperhatikan pelanggan serta orang ramai, pelanggan terbabit kemudiannya beredar dari premis berkenaan.

Untuk rekod, Sarawak kini diibaratkan seperti menerima gelombang kedua COVID-19 dengan beberapa kes kembali meningkat. Apa yang lebih menggusarkan apabila kes tersebut dikategorikan sebagai penularan tempatan.

Terbaharu, kerajaan Malaysia sedang mempertimbangkan langkah mewajibkan pemakaian pelitup muka di tempat awam di seluruh negara. Namun ia hanya akan diumumkan apabila peraturan yang berkaitan dimuktadkan oleh kerajaan.

Untuk anda yang mahu membaca lanjut cadangan kerajaan dalam mewajibkan pemakaian pelitup muka, klik pautan di bawah.

Kerajaan Mungkin Mewajibkan Pemakaian Pelitup Muka Di Tempat Awam

Sering Pakai Pelitup Muka Di Bawah Dagu? Ini Pesanan Dr Noor Hisham Buat Anda


Gara-Gara ‘Mulut Kurang Ajar’, Pemandu Trak Pikap Dan Volkswagen Dirakam Bertumbuk

Pada hari semalam tular satu rakaman video di mana seorang pemandu trak pikap Isuzu D-Max dan Volkswagen Scirocco bertumbuk selepas mereka bertikam lidah gara-gara bertembung di laluan yang sama.

Disebabkan laluan terlalu sempit sehingga tiada ruang untuk kedua-dua kenderaan bergerak, pemandu Volkswagen cuba membelok namun berasa ragu-ragu bimbang keretanya akan bergesel dengan trak pikap itu, Honda Jazz dan Proton Waja yang ada di bahagian kiri kanannya.

Bagaimanapun, tindakan pemandu trak pikap itu terus mengeluarkan kata-kata makian dan provokasi sehingga mengundang rasa tidak puas hati pemandu Volkswagen putih tersebut, menyebabkan mereka bertumbuk antara satu sama lain.

garangnya pakcik 😭 pic.twitter.com/Zz4V5tr2aw

Video yang tular itu telah mendapat perhatian netizen yang memberikan pelbagai pandangan peribadi. Ada yang mendakwa pemandu Volkswagen itu ‘bersalah’ kerana dia tersalah laluan dan memulakan serangan.

Bagaimanapun ramai yang menyalahkan pemandu trak pikap itu kerana mengeluarkan kata-kata provokasi yang ‘menyakit hati’ sehingga tercetusnya pergaduhan terbabit.

Tengok balik betul², belakang VW tu ada kereta, si botak hilux tu jalan clear. Tak salah pun bagi ruang untuk yg VW tu keluar. Tapi nak jadi hero jugak, sekali mendapat. Silap orang la cakap tengking² mcm tu.

— Erik Kepala Botak (@Shahfarhan25) September 30, 2022

Satu, hilux tu bodoh nak mampus kau kebelakang jela dulu! Dua, ni semua punca bodoh2 yang parking tepi tu. Jalan sempit tapi dua2 side jadi tempat parking.

— Cupcake🧁 (@ngmeirene) September 30, 2022

Eeee betulll. Geram jeee dia marah2 suruh org jalan. Kang tersagat dkt hilux dia tu kang lain pulak jadi. Eeee geram nengokk.

— srianisamin. (@AminAnisazira) October 1, 2022

Tambah netizen lagi, pemandu trak pikap itu boleh sahaja mengundurkan kenderaan untuk memberi laluan kepada kereta Volkswagen berkenaan melepasi kawasan yang sempit itu. Namun disebabkan tidak mahu mengalah, ditambah pula dengan kata-kata provokasinya itu telah menyebabkan keadaan menjadi lebih tegang.

Pada masa sama, netizen turut menyalah pemilik-pemilik kenderaan yang diletakan di deretan tepi jalan yang telah menyebabkan lorong menjadi sempit sehingga menyukarkan orang ramai ingin menggunakan jalan tersebut.

Menurut salah satu ciapan dikongsikan, kejadian itu berlaku semasa ibu bapa datang ke kawasan itu untuk mengambil kad laporan anak-anak mereka.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.

— zi ⨟ D-102🪐 (@Mrs_DongJun) September 30, 2022


Gara-Gara Panik Nampak Bomba Berkumpul, Gadis Ini Spontan Hentikan Skuternya Ingatkan Ada ‘Roadblock’

Jika dari jauh kita ternampak sekumpulan orang ramai memakai pakaian badan beruniform berkumpul di tepi jalan, secara automatik hati kita berasa berdebar kerana bimbang ‘tersangkut’ dalam roadblock yang dibuat.

Baru-baru ini seorang gadis mencuri perhatian netizen apabila dia memberhentikan motor skuter di hadapan anggota bomba yang sedang berkumpul di pembahagi jalan dipercayai ada acara sedang berlangsung ketika itu.

Menurut perkongsian akaun TikTok @zainy_hazmat01, gadis berkenaan hentikan skuter dan memberitahu bomba yang ada di situ bahawa dia sedang dalam perjalanan untuk menyelesaikan urusan.

kami x tahan aihh..awak cik adik berenti haha..🤣🤣🤣.. #fireman👨🚒 #fyp #abangbombailove

♬ original sound – zainyhazmat01 – zainyhazmat01

‘Jawapan’ yang diberikan oleh gadis itu membuatkan anggota bomba geli hati dan memberitahu mereka (bomba) tidak ada membuat roadblock sepertimana pihak PDRM lakukan. Netizen yang menonton video itu berasa terhibur dengan tindakan spontan gadis tersebut.

Orang ramai menyatakan mungkin sebab gadis itu keseorangan di atas jalan berkenaan menyebabkan dia blank tidak tahu apa perlu buat apabila melihat sekumpulan anggota bomba berkumpul di tepi jalan.

Selepas anggota bomba ‘melepaskan’ gadis tersebut daripada ‘roadblock‘, kelihatan gadis itu berlalu pergi sambil tunduk dan menutup mukanya dengan tangan kerana malu dengan apa yang dia hadapi selama beberapa saat tadi.


4.5 Juta Rakyat Malaysia Berisiko Hilang Kerja Menjelang Tahun 2030

Kehadiran sejumlah teknologi AI sememangnya memudahkan urusan seharian namun memberi kesan pula kepada peluang pekerjaan. Perkara ini sudah pasti menjadi topik hangat di peringkat global.

Menurut laporan terkini, terdapat potensi seramai 4.5 juta rakyat Malaysia hilang pekerjaan sekiranya mereka tidak menaik taraf kemahiran berasaskan permintaan tenaga kerja semasa menjelang tahun 2030.

Peringatan Kementerian Sumber Manusia (KSM) ini dilihat selari dengan gesaan yang pernah dikongsikan Forum Ekonomi Dunia 2020 sebelum ini. Mereka berpendapat lonjakan sokongan teknologi seperti AI berupaya mengurangkan kebergantungan sesebuah negara ke atas jumlah pekerja.

Amaran ini meliputi industri seperti pembuatan, penjagaan kesihatan dan khidmat pelanggan. Oleh itu, terdapat saranan bahawa 50% pekerja yang tersedia perlu menjalani latihan kemahiran semula bagi memastikan petugas sedia ada kekal relevan dan boleh memenuhi tuntutan permintaan pekerjaan di masa kelak.

Bagaimanapun, KSM berkata kemunculan sokongan teknologi baharu ini masih dapat dikawal kerana terdapat fungsinya yang memudahkan dan meningkatkan kecekapan pekerja di dalam sesetengah industri. Gabungan manusia dan teknologi dilihat mampu meningkat produktiviti sesebuah operasi.

Meskipun begitu, masih terdapat keperluan buat majikan untuk meningkatkan kemahiran dan laksana latihan kemahiran semula bagi para pekerjanya. Langkah ini penting untuk memastikan pasaran pekerjaan di Malaysia terus relevan untuk semua tenaga kerja.


Gara-Gara Pemadam, Pelajar Sekolah Di Johor Bergaduh Sehingga Berdarah Kepala

Satu pergaduhan telah berlaku di hadapan sebuah sekolah menengah di Kempas, Johor kira-kira jam 3.45 petang semalam sehingga menyebab kecederaan, lapor Harian Metro.

Menurut kenyataan Ketua Polis Daerah Johor Bahru Utara, Asisten Komisioner Balveer Singh, pertengkaran itu tercetus akibat pemadam yang dibaling oleh salah seorang pelajar.

“Siasatan kami mendapati bahawa dua hari sebelum pergaduhan, salah seorang daripada mereka membaling pemadam ke arah rakan sekelasnya, yang membawa kepada rasa tidak puas hati.

“Tidak lama selepas pergaduhan itu, beberapa pelajar yang dipercayai terlibat dalam kejadian itu telah ditahan,” katanya.

Tambah Balveer, mereka yang cedera dalam pergaduhan itu dihantar ke Hospital Sultanah Aminah untuk rawatan selanjutnya selepas mengalami kecederaan dan lebam di kaki dan tangan.

Melihat kepada gambar yang kini tular di media sosial, seorang pelajar dilihat mengakami kecederaan yang teruk apabila kepalanya berdarah, manakala seorang lagi menunjukkan seorang pelajar terbaring di atas katil hospital berserta pendakap leher.

Kes itu kini disiasat mengikut Seksyen 148 Kanun Keseksaan kerana merusuh dan orang ramai digesa tidak membuat spekulasi kerana ia boleh menjejaskan keharmonian umum.

Balveer juga menyeru mereka yang mempunyai masalah untuk menyelesaikannya dengan cara yang aman dan tidak bertindak melulu.


Gara-Gara Pengabdi Setan 2, Lokasi Filem Ini Telah ‘Ditutup’ Selepas Dibanjiri Pengunjung

Filem Pengabdi Setan 2 Communion dari Indonesia telah mula ditayangkan di Malaysia beberapa hari yang lalu dan filem tersebut mendapat pujian daripada para penonton.

‘Hype’ filem tersebut dapat dirasai dan disebabkan filem itu, rumah pangsa yang menjadi lokasi penggambaran Pengabdi Setan 2 telah diserbu oleh segelintir penonton.

LOKASI SHOOTING FILM PENGABDI SETAN 2 BARENG @nadiaomara @andiniafrilia97 seru! #pengabdisetan2

♬ original sound – 🔥👻HORROR FREAKS👻🔥 – 🔥👻HORROR FREAKS👻🔥

UDAH DILOKASI NIH, PERTAMA DI AKUNNYA @NadiaOmara guuys

Menurut laporan, rumah pangsa di Bekasi, Jakarta telah lama tidak berpenghuni selama 15 tahun telah menjadi tumpuan orang ramai terutama sekali mereka yang telah menonton filem Pengabdi Setan 2.

Disebabkan terlalu ramai orang yang bertindak menyerbu lokasi penggambaran tersebut, pihak keselamatan yang menjaga bangunan itu bertindak untuk ‘mengharamkan’ kunjungan sesiapa pun ke flat berkenaan bagi mengelakkan kejadian tidak diingini berlaku.

Tahukah anda bahawa anda boleh melihat keadaan rumah dalam filem Pengabdi Setan 1? Klik pautan di bawah untuk ketahui lanjut.

Video ‘Tour’ Ke Rumah Sebenar Pengabdi Setan Di Indonesia Buat Netizen Seram Sejuk

Selepas 4 Tahun, Netizen Teruja Filem Sekuel Pengabdi Setan Sah Bakal Ditayangkan Tahun Ini


Gara-Gara Perang Rusia Dan Ukraine, Stok Mi Segera Indomie Berkurang Di Pasaran

Berikutan perang Rusia dan Ukraine, stok penghasilan mi segera terkenal Indonesia iaitu Indomie terganggu. Bahan utama menghasilkan mi segera Indomie itu menggunakan campuran gandum.

Kini, berlaku gangguan bekalan gandum apabila pengimport utama gandum di dunia iaitu Ukraine terlibat dalam perang. Di kebanyakan tempat di Indonesia saat ini, jenama mi segera popular itu stoknya terhad dan ramai pengguna serta pengusaha kedai kecewa apabila kurangnya paket Indomie di rak pasar raya dan kedai runcit.

Difahamkan, Indonesia merupakan salah satu pembeli gandum terbesar di Ukraine, maka tidak hairanlah bahawa Indomie yang diperbuat daripada tepung gandum itu kekurangan stok sejak kebelakangan ini.

Lantaran itu, paras harga mi segera itu telah melambung tinggi. Menurut laporan Al Jazeera, sebilangan penduduk Indonesia di bandar Medan mendakwa bahawa sebungkus 40 pek Indomie kini berharga bersamaan dengan AS$7.15 (~RM30), naik daripada tanda harga AS$6.80 (~RM28.67) seperti biasa beberapa minggu lalu.

Bagi peminat mi segera secara amnya, hal ini cukup membimbangkan kerana ia bukan hanya terpakai kepada jenama Indomie tetapi akan mempengaruhi industri mi segera secara keseluruhan. Sekiranya perang Rusia dan Ukraine berterusan, dijangkakan banyak harga makanan akan meningkat.

Sementara itu, klik pautan di bawah untuk ketahui lebih lanjut berkaitan perang antara Rusia dan Ukraine.

Perang Rusia Dan Ukraine, Apa Sebenarnya Yang Dimahukan Vladimir Putin?

Rusia vs Ukraine: Apa Akan Berlaku Jika Vladimir Putin Berjaya Tawan Kota Kyiv?


Gara-Gara ‘Pesanan’ Ustazah, Amyra Rosli Takut Hilang Roh Dan Jiwa Kerana Bersuamikan Artis

Umum mengetahui bersentuhan atau bersalaman dengan bukan mahram adalah haram di sisi agama. Baru-baru ini tular mengenai penceramah bebas Ustazah Siti Afifah Shahbudin mendakwa bersalaman dengan artis boleh kehilangan roh dan jiwa mereka.

Pelakon terkenal, Amyra Rosli memuat naik video di akaun TikTok miliknya dengan berseloroh mengatakan dia takut untuk bersalaman dengan suaminya yang merupakan seorang artis, Amar Baharin.

♬ original sound – Amyra Rosli – Amyra Rosli

“Adakah selepas ini saya tak boleh bersalaman dengan suami saya? Saya takut hilang roh, jiwa sebab suami saya artis,” katanya secara berseloroh menangis di dalam video tersebut.

Menerusi video tersebut, Amyra atau nama sebenarnya Nur Amyra Izzati Rosli telah mencuit hati netizen dengan menggunakan filter coklat Ferrero Rocher.

Bahkan, video berdurasi 12 saat itu menerima lebih 280 ribu tontonan dan lebih 26 ribu ‘like’ di TikTok.

Menjengah di ruangan komen, rata-rata netizen terhibur dengan gelagat yang dilakukan oleh pelakon berusia 31 tahun itu.

Sementara itu, ada yang mengatakan jika Amyra dan suaminya bersalaman, mereka akan hilang jiwa dan roh bersama kerana kedua-duanya adalah artis.


Gara-Gara ‘Pos Laju’, Nenek Berusia 90 Tahun Rugi RM3.83 Juta

Seorang wanita berusia 90 tahun rugi sebanyak RM3.83 juta setelah ditipu oleh sindiket Macau Scam yang menyamar dari Pos Laju dan polis.

Melalui laporan yang dikeluarkan oleh The Edge, difahamkan wanita terbabit telah menerima panggilan telefon dari Pos Laju pada 13 Jun, di mana satu bungkusan telah dihantar kepadanya dari Ipoh ke Sabah menggunakan maklumat peribadinya.

Dia kemudiannya dihubungkan dengan seorang lelaki tempatan yang mengaku sebagai anggota polis berpangkat sarjan dengan nama Ho Mum Foo dan pegawai atasan bernama Inspektor Herman Lee dari Jabatan Siasatan Jenayah Komersial Ibu Pejabat Polis Kontinjen Perak.

Wanita terbabit telah mematuhi arahan sindiket dengan memindahkan wang simpanannya kepada tujuh syarikat berbeza antara 20 April dan 15 Jun.

Ketua Polis Daerah Petaling Jaya ACP Nik Ezanee Mohd Faisal mengatakan bahawa pihak polis telah menahan dua lelaki tempatan berusia 36 dan 43 tahun yang dipercayai terlibat dalam kes ini di sebuah restoran di Shah Alam, Selangor pada Khamis lalu.

Kes ini akan disiasat di bawah Seksyen 420 Kanun Keseksaan dan kedua suspek boleh dijatuhkan hukuman penjara tidak kurang dari satu tahun dan tidak lebih dari 10 tahun, dan boleh disebat dan didenda.

Nik Ezanee berkata polis turut merampas tiga telefon bimbit dan kedua-dua suspek direman selama empat hari mulai hari Jumaat. Katanya, sindiket itu biasanya mensasarkan warga tua yang kurang terdedah kepada maklumat mengenai jenayah siber.

Terdahulu, Pos Laju telah membuka kerja kosong dengan komisyen yang mencecah RM6,000 sewaktu PKP. Klik pautan di bawah untuk membaca.

Lambakan Parcel Ketika PKP, Pos Laju Tawar Kerja Dengan Komisyen Mencecah RM6,000

Dikejar Anjing Sehingga Ke Atas Pagar, Gelagat ‘Abang Posmen’ Ini Buat Netizen Ketawa


Gara-Gara ‘Prosedur’ Ketat, Pesakit Lumpuh Seluruh Badan Terpaksa Ke Bank Untuk Perbaharui Kad

Urusan di bank selalunya mengambil masa yang lama dan takkala Maybank sudah memperkenalkan sistem perbaharui kad bank di kiosk serta secara online, ada lagi bank yang masih tidak berkembang seiring dengan kemajuan teknologi.

Terbaharu, seorang pengguna TikTok Nur Hatini telah berkongsi sebuah video yang mendakwa terpaksa membawa ibunya yang lumpuh seluruh badan ke bank demi untuk menukar kad yang akan tamat tempoh serta sudah menghubungi pihak bank untuk ketahui prosedur bagi pesakit lumpuh.

Menerusi video terbabit, dia telah menggunakan perkhidmatan ambulans St John dan bukannya kereta kerana keadaan ibunya yang tidak boleh duduk. Malah, Hatini juga berasa kecewa kerana pihak bank tidak bertimbang rasa dan difahamkan ibu wanita itu adalah penerima pencen serta duit itu digunakan untuk keperluan lain bagi pesakit bedridden.

Baca: Alasan kad bank perlu ditukar apabila tamat tempoh
Perkongsian tersebut telah meraih perhatian orang ramai dan dikongsikan kembali oleh netizen di media sosial.

Rata-rata netizen berasa terkejut kerana pihak bank tidak bertimbang rasa dan sepatutnya pihak bank itu ke rumah pelanggan lumpuh untuk memudahkan urusan.

Whoa gila babi pic.twitter.com/IZuNmpCSgu

— Eli Rahman 🏴 (@redrun_) September 1, 2022

No humanity.. Not for human.. Or maybe they're not human at all.. Not for me. https://t.co/zZsaaQZjzH

— Akma Jofri (@akmajofri) September 1, 2022

A bank that makes their customer do this, isn’t a bank that’s worth banking your life savings on.

Safe to say, I won’t be using Public Bank anytime soon. https://t.co/UoMipwKyFm

— Faizal Hamssin (@faizalhamssin) September 1, 2022

Malah, ada juga netizen yang menggunakan perkhidmatan bank lain mengatakan bahawa pihak bank pilihan mereka ada ke rumah untuk mudahkan urusan orang tua mereka yang sakit dan lumpuh. Tidak hanya itu, para netizen juga mengecam tindakan bank tersebut.

Walau bagaiamanpun, belum ada sebarang kenyataan daripada bank tersebut berhubung isu yang berlaku ini dan ketika artikel ini ditulis, video tersebut telah meraih lebih 800 ribu tontonan.

Sementara itu, kami kongsikan beberapa artikel yang jadi pilihan netizen minggu ini pada pautan di bawah.

Duduk Kondominium Mewah Tapi Mohon Bantuan Zakat, Siasatan MAIWP Ini Bongkar ‘Sisi Gelap’ Segelintir Pemohon

Bangga Tayang Raih Puluhan ‘Salted Peanuts’ MAS, Perkongsian Azfar Heri Undang Pertikaian Netizen


Gara-Gara Pulang Dari Jakarta, Penduduk Kampung Di Indonesia Jadi Mangsa COVID-19

Sejak pada 1 Mei lalu, Perdana Menteri Malaysia telah mengumumkan orang ramai tidak dibenarkan untuk pulang ke kampung halaman sempena Hari Raya. Meskipun pengumuman yang dibuat mungkin mengecewakan segelintir pihak, usaha baik ini terpaksa dijalankan dalam usaha untuk mengelakkan penyebaran wabak COVID-19.

Inisiatif yang dibuat ini nampaknya turut diumumkan oleh pihak pemerintah Indonesia dalam menghalang warga Indonesia pulang ke kampung halaman. Namun, lain ceritanya dengan segelintir warga Indonesia yang sudah pulang ke kampung sebelum pihak kerajaan Indonesia mengeluarkan larangan.

Merekodkan sebanyak 7% warga kota yang sudah pulang ke kampung sejak sebelum pengumuman dibuat, kepulangan mereka ini nampaknya telah membawa maut kepada warga kampung khususnya mereka yang berwarga emas.

Berdasarkan laporan, terdapat kes dimana seorang lelaki yang pulang dari Jakarta secara tidak sedar telah membuatkan datuknya yang berusia 72 tahun dijangkiti wabak COVID-19 seterusnya meninggal dunia.

Kes yang hampir sama turut direkodkan di Jawa Tengah apabila terdapat individu yang tidak mempunyai sebarang rekod keluar daerah turut dijangkati wabak COVID-19 selepas ahli keluarganya pulang dari beberapa daerah termasuk Jakarta.

Dalam usaha untuk menghalang lebih ramai individu keluar dari Jakarta untuk pulang ke kampung, pihak berkuasa telah mengenakan denda sebanyak Rp100 juta  (~RM29,048) dan penjara sehingga setahun buat individu yang mengingkarinya. Setakat ini, warga Indonesia yang bersembunyi di sebalik bekas barangan dalam lori serta ruangan bagasi bas antara yang dikesan.

Berdasarkan rekod semasa, Indonesia telah merekodkan lebih 14,000 kes COVID-19 dengan jumlah kematian mencecah 1,000 orang. Diharap warga Malaysia dapat mengikut saranan kerajaaan dalam usaha untuk memutuskan rantaian COVID-19 dengan tidak pulang ke kampung serta merentas negeri secara sewenang-wenangnya.

Perdana Menteri turut mengumumkan Perintah Kawalan Pergerakan Bersyarat (PKPB) disambung 4 minggu lagi dimana perjalanan rentas negeri bagi tujuan balik kampung tidak dibenarkan.

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

Sambutan Raya Tahun Ni Suram? Ini 6 Perkara Yang Buat Anda Rindu Syawal Tahun Lepas!


Gara-Gara Restoran Beroperasi Lebih Masa, Pengurus Dikompaun RM10,000

Ketika ini, Perintah Kawalan Pergerakan (PKP) telah dilaksanakan sekali lagi di seluruh negeri dan setiap rakyat haruslah mematuhi kesemua prosedur operasi standard (SOP) yang telah ditetapkan.

Terbaharu, pengurus restoran di Taman Matang Gedong, Taman Sejati dikompaun RM10,000 kerana tidak mematuhi SOP dan melanggar arahan PKP yang ditetapkan dengan membuka restoran melebihi masa ditetapkan.

Menurut Ketua Polis Daerah Kuala Muda, Asisten Komisioner Adzli Abu Shah berkata, anggotanya melakukan pemeriksaan pada jam 11 malam tadi dan mendapati premis itu masih beroperasi.

Pengurus tersebut ditahan dan dikenakan kompaun seta perlu membayar kompaun dalam tempoh 14 hari di Pusat Kesihatan Daerah. Kompaun dikeluarkan mengikut Perkara 16 Peraturan-Peraturan dan Pengawalan Penyakit Berjangkit (PPDPP) 2021.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Menteri Besar Selangor Nafi Dakwaan Penduduk Orang Asli Sepang Diusir Untuk Projek Pelancongan

Kumpulan Rage Against The Machine Dikecam Peminat Kerana Sokong Palestin

Terima Soalan ‘Kurang Ajar’, Aliff Syukri Mengamuk Dan Marah AC Mizal Dalam Set Penggambaran?


Gara-Gara Salah Faham, Warga Emas Di Thailand Ini Terima Dua Suntikan Vaksin Pada Hari Yang Sama

Seperti juga Malaysia, negara Thailand juga kini sedang kian menjalankan program vaksinasi dalam mendapatkan imuniti kelompok sekaligus dapat mengurangkan penularan wabak COVID-19.

Di sebalik pelbagai usaha yang dilakukan frontliner dan juga rakyat, Thailand baru-baru ini dikejutkan dengan insiden seorang warga emas berusia 70 tahun yang dikatakan telah mendapat dua dos suntikan vaksin pada hari yang sama.

Menurut laporan yang dikeluarkan Bangkok Post, situasi ini berlaku kepada seorang warga emas bernama Somwang Jukul di mana beliau bersama keluarga hadir ke pusat vaksinasi untuk mendapatkan suntikan dos kedua vaksin AstraZeneca.

Somwang Jukul pada awalnya dilaporkan diperiksa oleh pegawai kesihatan sebelum mendapatkan suntikan vaksin. Selepas pemeriksaan dijalankan, Somwang diarahkan jururawat untuk ke mendapatkan suntikan di mana beliau berpecah bersama keluarganya.

Selepas menerima suntikan pada lengan kanan, beliau dikatakan masih lagi duduk di tempat yang sama sementara menantikan arahan daripada jururawat.

Ketika mahu beredar, seorang lagi jururawat memanggilnya untuk beliau duduk semula sebelum memberikan suntikan vaksin di lengan kiri tanpa menyoal beliau terlebih dahulu. Somwang kemudiannya menceritakan kepada anaknya selepas selesai mendapat dua dos suntikan vaksin.

Walau bagaimanapun, anaknya dikatakan tidak memaklumkan kepada golongan petugas atau membuat aduan selepas mendapati ibunya tidak menunjukkan sebarang simptom luar biasa namun turut menghubungi pihak kesihatan selepas itu.

Dilaporkan Somwang tidak menuju ke zon pemantauan selepas divaksin sebaliknya berada di lokasi yang sama sekaligus membuatkan jururawat berpendapat warga emas tersebut masih belum mendapat suntikan.

Insiden yang berlaku secara tidak langsung menjadikan Somwang antara individu terawal di Thailand menerima tiga dos yang terdiri daripada satu dos Sinovac dan dua dos AstraZeneca.

Tular pada minggu ini apabila wanita ini berjaya mencuri tumpuan netizen apabila berjaya berturut dalam tiga bahasa iaitu Hindi, Nepal dan Burma bersama warga asing sewaktu bertugas di PPV.

Mahir Bertutur 3 Bahasa, Kemahiran Wanita Ini Ketika Bertugas Di PPV Raih Perhatian Netizen

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen


Gara-Gara Salah ‘Pin Location’, Rider Lepas Geram Tendang Pintu Pejabat Pelanggan

Seperti ramai sedia maklum, kehadiran rider yang membantu membawa menghantar makanan sememangnya sangat membantu dalam urusan seharian khususnya buat mereka yang tidak sempat untuk memasak atau ke restoran.

Dalam pada itu, di sebalik usaha dan kerja keras mereka dalam menghantar makanan kepada pelaggan dalam mencari rezeki, para rider ini juga terkadang tidak terlepas dengan karenah pelanggan yang mungkin memakan masa mereka.

Terbaharu, tular di TikTok @uciluna_ di mana beliau yang tersilap pin location atau menetapkan lokasi penghantaran telah mengundang rasa marah pada rider penghantar makanan berkenaan.

Bukan itu sahaja, pelanggan ini turut terlepas panggilan rider beberapa kali yang sekaligus membuatkan rider berkenaan mengamuk serta menendang pintu pejabatnya.

Tak sangka jadi kejadian gaduh macam ni , punca uci salah pin tempatt 🥲 .. #rider #viral #malaysia #delivery #jomwatchlive

♬ suara asli – 🤎𝓭𝓭_𝓮𝓷𝔂〽 – 🤎𝓭𝓭_𝓮𝓷𝔂〽

Menerusi perkongsian, pelanggan ini mengakui kesalahan yang dilakukan dan memohon maaf serta sedia memberi tip lebih kepada rider berkenaan namun itu semua tidak cukup untuk membuatkan rider tersebut daripada menahan rasa marah terhadap pelanggan tersebut.

Meskipun tindakan rider tersebut dilihat kasar, rata-rata netizen seolah menyokong tindakan rider berkenaan mengetahui pelanggan tersebut bukan sahaja tersalah pin location malah turut tidak mengangkat panggilan rider tersebut. Berikut merupakan respon daripada para netizen.

Selain itu, terdapat juga pengguna TikTok yang merupakan seorang rider memaklumukan tindakan tidak mengangkat panggilan pelanggan secara tidak langsung telah memakan masa rider berkenaan dalam meraih pendapatan yang lebih.

Diharap isu ini dapat dijadikan pengajaran buat para pelanggan yang mahu mendapatkan servis penghantaran makanan agar situasi seperti ini tidak berulang sekaligus menjamin urusan antara dua pihak berjalan dengan lancar.

Sekitar minggu lalu, tular sebuah perkongsian di mana set nasi kandar yang disertakan dengan seketul ayam dan telur masin ini dicas RM32.65 berikutan kesilapan pengiraan.

‘Hanya Ayam Seketul Dan Telur Masin’ – Set Nasi Kandar Dicas Harga RM32.65 Didakwa Tersilap Kira

Malaysia Henti Eksport Ayam, Rakyat Singapura Panik Dan Jual Hidangan KFC Mencecah RM3.8 Juta


4 Anggota Polis Berhibur Dan Positif Dadah Ditukar Bahagian

4 anggota polis yang ditahan di sebuah pusat hiburan di Klang Selangor 11 September lalu telah ditukarkan bertugas di bahagian lain.

Menurut ketua Polis Selangor, Datuk Arjunaidi Mohamed berkata, ini adalah prosedur biasa. “Mereka ini automatik telah ditukarkan tugas selain tindakan tatatertib. Tindakan lain seperti kesalahan tidak patuh prosedur operasi standard (SOP) iaitu kompaun sudah dikenakan.

Pihaknya juga sedang menunggu laporan penuh siasatan kes berkaitan penyalahgunaan dadah membabitkan mereka.

“Anggota terbabit turut dikenakan tindakan tatatertib selain kompaun kerana tidak mematuhi prosedur operasi standard (SOP).

“Bagi kesalahan membabitkan penyalahgunaan dadah, kita akan ambil tindakan selepas menerima keputusan laporan daripada pakar,” katanya pada Harian Metro.

Pada 12 September lalu, Harian Metro melaporkan, empat anggota polis yang bertugas di Selangor antara 35 individu ditahan pada serbuan di sebuah pusat hiburan di Klang.

Pengarah Jabatan Integriti dan Pematuhan Standard (JIPS) Bukit Aman Datuk Azri Ahmad berkata, serbuan jam 2 pagi itu dilakukan pihaknya hasil laporan berlakunya aktiviti hiburan, pelacuran dan pengambilan dadah.

Ujian awal saringan air kencing mendapati, 19 individu, termasuk empat anggota berkenaan, positif dadah.

Ketika Hari Malaysia yang lalu, 12 individu telah dikompaun RM5,000 seorang kerana mahu ke Genting Highlands. Baca lagi pada pautan di bawah.

Rentas Negeri Tanpa Permit Ke Genting Highlands, 12 Individu Dikompaun RM5,000 Seorang

Remaja Menyamar Inspektor Dicekup Selepas Kenalkan Diri Kepada Polis Sebenar

Ahli Politik Berbadan Gemuk Cenderung Untuk Rasuah, Lapor Kajian Antarabangsa


Gara-Gara Selebriti Langgar SOP, Surat Pelepasan Negeri Diperketatkan Dengan Laporan Itinerari?

Umum mengetahui akan berita selebriti dan instafamous yang didakwa menyalahgunakan surat kebenaran merentas negeri untuk kepentingan diri sendiri.

Terbaharu, kecoh di media sosial apabila sekeping gambar berkaitan permohonan surat kebenaran merentas negeri di sebuah balai polis tular. Menerusi memo dalam gambar tersebut, para pemohon haruslah mengemukakan itinerari sepanjang perjalanan anda dengan lengkap bagi mengelakkan kejadian yang sedang hangat diperkatakan ketika ini.

Terima kasih banyak-banyak @Neelofa dan suami pic.twitter.com/fkBLqGrbNT

Lantaran penularan memo tersebut, rata-rata netizen menzahirkan rasa tidak puas hati kerana permohonan surat merentas negeri sudah lebih ketat daripada biasa.

Bukan itu sahaja, para netizen berasa tidak adil kerana ramai yang patuh pada SOP tetapi mudah sahaja golongan ternama melanggarnya.

Punca lah ni celaka! pic.twitter.com/x2Mdy5X7JL

Lah bodohnya. Satu kerja pulak kena prepared itinerary untuk berjalan. Macam gampang punya response untuk public. Tapi kalau kertas siasatan tu makan minggu nak settle https://t.co/99NadBrpcq

Thank sangat sangat @Neelofa appreciate sangat . Terima kasih .. rasa nk buat pulut kuning bg kt mu. Mesti bestkan dduk above the law . https://t.co/eADZeNEBBf

Bodoh tiada obat do dorang ni nua. Bertangkai tangkai makin hari masalahnya 🤦🏼♂

Isu ini sedikit sebanyak membuatkan ramai pihak kecewa kerana apabila berkaitan orang ternama hanya seperti tutup mata tetapi sebaliknya apabila melibatkan rakyat marhaen.

Walau bagaimanapun, tiada kenyataan rasmi daripada pihak polis yang mengesahkan kesahihan memo yang tular itu. Apakah pendapat anda akan isu ini?

Sementara itu, kami kongsikan beberapa artikel berkaitan isu merentas negeri pada pautan di bawah ini.

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang

Tiada Pembukaan Cawangan Baru, Netizen Bengang Chatime Cuba ‘Backup’ Alasan Neelofa Ke Langkawi


Gara-Gara Shopping Online, Pasangan Suami Isteri Ini Bergaduh

Zaman sekarang ini benda-benda yang remeh pun boleh buat suami isteri bergaduh sampai bercerai-berai. Macam pasangan suami isteri ini. Masalah shopping online pun boleh bawak bergaduh.

Tapi shopping online ini memang berisiko sedikit. Anda perlulah berhati-hati. Kalau tidak, boleh jadi macam situasi kat dalam video bawah. Anda lihatlah sendiri.

Betul apa yang Azrel dan Ruhainies cakapkan. Anda kena lebih berhati-hati bila hendak share maklumat diri atau data bank anda semasa shopping online. Anda tahu jelah, zaman sekarang ini macam-macam taktik nak kenakan orang. Takut nanti anda pula yang jadi mangsa. Haish!

Sebenarnya tidak susah pun kalau anda tahu taktik atau cara yang betul dan selamat bila hendak shopping online ini. Cuba anda shopping di platform marketplace seperti Mudah.my. Haa kat situ ada banyak barang second-hand dan baru untuk dijual dan beli. Jadi, anda ada banyak pilihan mengikut bajet yang anda ada.

Di Mudah.my juga, anda boleh direct contact dengan penjual untuk tahu availability barangan, mahu cash on delivery(COD) atau nego harga. Masa COD nanti, anda boleh inspect barang yang anda mahu beli itu. Kalau barang itu tidak capai expectation yang anda mahukan, boleh decline the deal on the spot. Bagus bukan?

Jadikan shopping online anda lebih mudah dengan Mudah.my. Download aplikasi Mudah.my di Google Play Store atau Apps Store di phone anda. Ingat! Semua pun mudah dengan Mudah.my.


Gara-gara Takutkan Rakan Dengan Tikus, Tindakan Lelaki Ini Ditegur Oleh Seorang Doktor

Setiap orang pastinya pernah menyakat atau mengusik rakan-rakan mereka bukan? Namun, setiap orang mempunyai pelbagai cara tersendiri untuk melakukan perkara tersebut. Lebih-lebih lagi jika anda ada rakan yang jenis takut akan haiwan atau serangga seperti cicak, lipas dan tikus.

Itulah yang dilakukan oleh seorang pengguna Twitter @darwishhh_, apabila dia memuat naik sebuah video yang menunjukkan dia menyakat rakan-rakannya dengan seekor tikus.

Di dalam video yang berdurasi 15 saat itu memaparkan dia memegang bahagian ekor tikus lalu menghalakan kepada rakan-rakannya dengan tujuan untuk menakutkan mereka. Rakan-rakan dilihat terus melakukan aksi ‘parkour’ untuk menyelamatkan diri.

tikus pun takut pic.twitter.com/QqZF2f5UNn

— wizzy (@darwishhh__) November 16, 2019

Perkongsian lelaki itu telah menerima lebih 11,000 retweets daripada netizen kerana rata-rata netizen terhibur dengan gelagat-gelagat yang dapat dilihat di dalam video tersebut. Namun begitu, ada juga netizen yang menzahirkan kerisauan mereka kerana lelaki tersebut memegang ekor tikus itu tanpa mengenakan sebarang sarung tangan.

Tikus is dangerous boysss , don't play with em

— Niel Liu (@otteykhoisseman) November 17, 2019

Melihatkan perkongsian yang semakin tular itu, seorang doktor yang bernama Nimalesh (@HausofHilton) tampil memberi teguran terhadap tindakan lelaki tersebut. Hal ini disebabkan Dr. Nimalesh risau kerana ianya melibatkan kesihatan. Dr. Nimalesh turut menyenaraikan beberapa penyakit yang boleh berpunca daripada haiwan perosak tersebut.

LeptospirosisHantavirus Pulmonary SyndromeLymphocytic ChoriomeningitisPlagueRat Bite FeverSalmonellosisTularemia https://t.co/JowAv0yqWc

— Nimelesh (@HausofHilton) November 16, 2019

Diharapkan dengan perkongsian dari Dr. Nimalesh ini akan membuka mata orang ramai untuk lebih berhati-hati dalam berurusan dengan haiwan perosak ini.

Terdahulu, seorang artis membina restoran khas untuk tikus di Sweden. Kilik pautan di bawah untuk bacaan lanjut.

Artis Ini Bina Restoran Khas Untuk Tikus Di Sweden

Saksikan Apa Yang Terjadi Apabila Ribuan Bola Ping Pong Berterbangan Dilontar Perangkap Tikus


Gara-Gara Terima Anugerah, Amerika Syarikat Pilih Untuk ‘Blacklist’ Syarikat Xiaomi

Sebut mengenai syarikat teknologi dari Amerika Syarikat dan China pasti ramai yang mampu menyenaraikannya. Kemaraan kedua-dua syarikat ini secara tidak langsung telah mencetuskan perang dagang antara dua negara.

Jika sebelum ini, Huawei telah disenarai-hitam oleh Amerika Syarikat, nampaknya syarikat Xiaomi juga bakal melalui situasi yang sama.

Ironinya, syarikat Xiaomi bukanlah didakwa berikutan isu 5G seperti mana syarikat Huawei namun hanya disebabkan pengasas Xiaomi iaitu Lei Jun telah menerima anugerah Outstanding Builder of Socialism with Chinese Characteristics.

Berikutan isu blacklist yang berlaku, Xiaomi turut tampil dengan kenyataan rasmi memaklumkan syarikat mereka sememangnya tidak mempunyai sebarang kerja sama dengan kerajaan China hatta kerajaan China.

Pihak mereka turut memaklumkan sedia mengikut segala protokol yang ditetapkan kerajaan Amerika Syarikat selepas disenarai-hitam berikutan alasan yang tidak munasabah.

Setakat ini, dilaporkan saham Xiaomi jatuh mendadak berikutan isu yang berlaku. Pihak mereka juga sedang dalam usaha untuk mengemukakan tuntutan bagi membincangkan isu senarai-hitam yang dibuat Amerika Syarikat.

Sebelum ini Xiaomi pernah memaklumkan pihak mereka sememangnya merancang untuk tidak menyertakan pengecas bersama telefon pintar sejak dari 2015 lagi.

Tidak Berniat Tiru Apple, Xiaomi Rancang Buang Pengecas Sejak Dari 2015 Lagi

Xiaomi Perkenalkan ‘Charger’ 20W Khas Buat Pengguna iPhone 12 Serendah RM24


Gara-Gara Dikenakan Sekatan Ekonomi, Rusia Ancam Tinggalkan Angkasawan Amerika Syarikat Di ISS

Seperti yang ramai sedia maklum, peperangan antara Rusia dan Ukraine yang berlaku beberapa minggu lalu bukan sahaja mengorbankan ribuan nyawa serta memusnahkan beberapa lokasi Ukraine, malah turut memberi impak besar kepada negara Rusia.

Serangan yang dilancarkan telah membuatkan sejumlah besar negara di Eropah dan Amerika Syarikat memilih untuk menjalankan boikot serta sekatan ekonomi terhadap Rusia. Meskipun sekatan dibuat sebagai tanda solidariti terhadap Ukraine, kesan daripada sekatan tersebut jelas memberi masalah besar buat rakyat Rusia.

Terbaharu, Rusia dilaporkan sedang mengancam untuk meninggalkan angkasawan Amerika Syarikat yang masih berada di Stesen Angkasa Antarabangsa (ISS) serta turut memberi amaran ia akan hancur sekiranya tiada tindakan yang diambil.

Menurut Ketua Agensi Angkasa Rusia, Dmitry Rogozin, pihaknya mungkin akan meninggalkan angkasawan dari Amerika Syarikat iaitu Mark Vande Hei yang kini berada di ISS. Dilaporkan beradasarkan perancangan asal, Mark Vande Hei dijangka kembali ke bumi menaiki kapal angkasa Rusia sekitar tiga minggu lagi.

Kenyataan yang dikeluarkan Dmitry Rogozin jelas merisaukan orang ramai dalam memikirkan soal keselamatan angkasawan berkenaan. Rogozin turut memaklumkan bahawa bantuan Rusia sememangnya diperlukan dalam memindahkan ISS daripada terlanggar dengan sampah angkasa yang akan menyebabkan stesen tersebut jatuh dan hancur di Amerika Syarikat.

Dalam pada itu, mantan angkasawan Amerika Syarikat, Scott Kelly memaklumkan kurang yakin dengan ‘ugutan’ yang dibuat oleh pihak Rusia. Hal ini kerana stesen ISS berkenaan turut boleh dikawal oleh pihak Amerika Syarikat dan bukannya pihak Rusia sahaja.

Tular pada minggu ini apabila ‘Kak Long’ yang tular mengenai kes di 7-Eleven dipilih oleh sesetengah pihak untuk melakukan promosi produk sekaligus mengundang persoalan netizen.

Netizen Pelik Mengapa Ada Pihak Sanggup Ambil ‘Kak Long’ Untuk Buat Promosi Produk

Tergamak Pukul Kucing Dengan Kejam, Tindakan Wanita Ini Undang Kemarahan Netizen


Gara-Gara Terlupa ‘Password’, Pelabur Ini Hilang Akses Kepada Bitcoin Berjumlah RM890 Juta

Sekiranya anda mengikuti perkembangan harga bitcoin, pasti anda cukup tahu bahawa matawang kripto ini telah melalui paras harga tertinggi akhir-akhir ini sekaligus membuatkan para pelabur yang teruja.

Di sebalik kegembiraan para pelabur menuai hasil, kisah yang menimpa pelabur bernama Stefan Thomas ini pastinya menjadi pengajaran buat mereka yang mahu melabur dalam kriptowang selepas dimaklumkan beliau baru sahaja disahkan rugi hampir $220 juta (RM889.5 juta).

Difahamkan semuanya bermula apabila Stefan Thomas berjaya menjadi pelabur terawal bitcoin dengan menerima hampir 7,000 BTC selepas berjaya menghasilkan sebuah video menerangkan mengenai kriptowang kepada umum.

Melihatkan nilai bitcoin yang mencecah harga yang tinggi baru-baru ini, beliau dimaklumkan memilih untuk melihat jumlah aset digital yang dimiliki beliau namun segalanya berubah selepas beliau gagal mengakses akaun beliau setelah lapan kali percubaan.

Untuk pengetahuan, setiap akaun bakal dibekalkan dengan password yang panjang untuk mengakses sekaligus membuatkan sistem ini telus dan bebas daripada pengetahuan pihak ketiga.

Berbekalkan dua kali percubaan, beliau turut mencubanya namun semuanya gagal. Beliau turut memaklumkan kepada media di mana beliau terlupa password yang ditulisnya pada sebuah kertas sekitar setahun yang lalu.

Lebih perit, beliau tidak mempunyai altenatif lain untuk mendapatkan semula akaun yang memiliki wang hampir RM1 bilion itu.

Baca juga pengalaman lelaki ini yang diculik dan dipukul separuh mati oleh temannya gara-gara bitcoin.

Lelaki Ini Kongsi Pengalaman Ngeri Diculik Dan Dipukul Separuh Mati Oleh Temannya Sendiri Gara-Gara Bitcoin

Terpengaruh Dengan ‘Scam’ Bitcoin, Lelaki Ini Terpaksa Menanggung Rugi Sebanyak RM1.3 Juta


Gara-Gara Terpisah Konvoi, Penunggang Superbike ‘Tersepit’ Selepas Berhenti Mengejut

Aktiviti berkonvoi kembali lebih rancak semula pada setiap hujung minggu, tidak kira kereta atau motosikal sama ada cc besar ataupun kecil. Bagaimanapun kerap kali segelintir kumpulan konvoi mengundang rasa tidak puas hati di kalangan pengguna jalan raya lain.

Lewat hari semalam tular satu rakaman video dashcam kejadian kemalangan antara sebuah superbike dengan Nissan Almera berhampiran persimpangan susur keluar USJ/Subang Jaya.

Pada awal rakaman video yang dimuat naik oleh pengguna Facebook John Kiew, kelihatan sekumpulan konvoi superbike sedang memecut di antara kenderaan-kenderaan lain.

Majoriti peserta konvoi itu sudah berada di laluan paling kiri sekali untuk membelok susur keluar ke arah USJ/Subang Jaya, namun ada sebuah superbike yang memotong di sebelah kanan sudah ‘terpisah’ daripada ahli konvoi yang lain.

Superbike itu didakwa berhenti mengejut di tengah-tengah jalan raya untuk menunggu jalan di sebelah kirinya clear untuk dia memotong dan mengekori ahli konvoi lain. Bagaimanapun tindakannya itu telah menyebabkan Nissan Almera merempuh belakang motosikal terbabit.

Kereta itu kelihatan ‘melompat-lompat’ beberapa kali semasa merempuh motosikal terbabit. Walaupun dirempuh dengan kuat dari belakang, penunggang itu kelihatan masih steady duduk di atas motosikalnya.

Perkongsian video itu telah mengundang kecaman netizen, jika penunggang superbike itu meneruskan perjalanan ekoran tersalah jalan, sudah pasti kemalangan tidak akan berlaku.

Tambah netizen lagi, negara ini mempunyai banyak persimpangan susur keluar. Lebih-lebih lagi di kawasan Lembah Klang. Andai kata terlepas satu simpang, pengguna jalan raya masih lagi boleh meneruskan perjalanan sama ada gunakan simpang yang berlainan atau berpatah balik.

Diharapkan agar pengguna jalan raya lain mengambil iktibar daripada rakaman kemalangan ini yang mana tindakan memberhentikan kenderaan secara mengejut gara-gara terlepas simpang boleh mengundang pertembungan dengan kenderaan lain.


Gara-Gara Tersalah Cakap, Fizi Dari Upin & Ipin ‘Diserang’ Netizen Indonesia Dan Malaysia

Buat anda yang mengikuti siri animasi Upin & Ipin pasti anda akan mengenali watak kanak-kanak bernama Fizi yang merupakan rakan sepermainan pasangan kembar itu.

Walaupun merupakan salah seorang sahabat karib kepada Upin dan Ipin, namun Fizi sejak beberapa hari lalu telah menimbulkan rasa tidak puas hati dalam kalangan penonton.

Ia berpunca daripada salah satu babak daripada musim 14, Syahdu Syawal yang dimuatkan dalam Kompilasi Episod Raya Upin & Ipin kali ini.

Dalam babak tersebut, Fizi dilihat menyinggung perasaan pasangan kembar tersebut dengan memberitahu tiada syurga buat mereka yang tidak mempunyai ibu.

Ia susulan daripada kenyataan terdahulu Mail yang berceritakan bagaimana syurga seseorang anak itu berada di bawah telapak kaki ibu.

A post shared by Les' Copaque Production (@lescopaque)

Perkara itu sudah semestinya membuatkan pasangan kembar tersebut sedih kerana seperti kita sedia maklum mereka adalah merupakan anak yatim piatu yang tinggal bersama Opah dan juga Kak Ros.

Malah ianya juga tidak diambil dengan mudah oleh netizen yang rata-ratanya menyifatkan Fizi tidak sepatutnya berkata demikian bagi menjaga perasaan pasangan kembar tersebut.

Sejak semalam, Instagram rasmi Les Copaque mula ‘diserang’ penonton terutamanya daripada Indonesia yang mahukan penjelasan daripada Fizi mengenai perkara tersebut.

Manakala di Malaysia pula, nama Fizi kini trending di laman Twitter dengan lebih seratus ribu ciapan yang membicarakan mengenai tindakannya menyinggung perasan si kembar tersebut.

fizi goes to jahanam y'allpic.twitter.com/7kCNoJpO1X

Takde syurga kata si Fizi. Adudu. pic.twitter.com/Y4Hgxxh9II

— Taufiq Yves (@taufiqyves) May 27, 2020

Menyedari kata-kata Fizi itu membuatkan ramai yang tidak berpuas hati dengan beliau, laman rasmi Instagram Upin & Ipin pada semalam akhirnya memuat naik permohonan maaf di akaun mereka.

“Gara-gara video ini, Fizi kini dibenci.

Gara-gara video ini, Fizi kini dibenci 😢 . Maafkanlah Fizi 🙏 . #fizi #upinipin

A post shared by  Upin & Ipin | By Les’ Copaque (@upinipinofficial) on May 26, 2020 at 2:14am PDT

Buat anda yang teringin menonton episod penuh kejadian tersebut, anda boleh melihat kembali di video Kompilasi Episod Raya Upin & Ipin yang dimuat naik Les Copaque di YouTube ini di bawah.

Untuk menonton episod yang mencetuskan ‘serangan’ daripada netizen baru-baru ini pula anda boleh terus ke minit 39 bagi menonton musim 14- Syahdu Syawal.

Jangan lupa juga untuk menonton animasi pendek Antara Dua Jendela daripada Petronas yang tampil berbeza untuk sambutan hari raya kali ini di pautan di bawah.

Tonton Iklan Raya PETRONAS ‘Antara Dua Jendela’ Tampil Dengan Animasi Yang Kreatif Dan Unik

Raih Lebih 200K Tontonan, Irama Dendang Perantau Versi Biola Jadi Pilihan Netizen Raya Kali Ini

Tonton Iklan Raya TNB ‘Norma Baru’ Dihasilkan Lelaki Ini Hanya Dengan Menggunakan Video Lama


Gara-Gara Tidak Dapat Lagi Beroperasi, Rusia ‘Gantikan’ Starbucks Dengan Stars Coffee

Sejak insiden Rusia melancarkan serangan terhadap Ukraine, dapat dilihat beberapa syarikat besar telah ditekan oleh pelabur-pelabur Barat untuk berhenti daripada beroperasi di negara tersebut. Antara syarikat yang terkesan adalah Starbucks, McDonald’s, Exxon Mobil dan British American Tobacco.

Situasi yang berlaku nyata memberi kesan kepada rangkaian kedai kopi yang sudah mempunyai 130 cawangan di Rusia di mana mereka terpaksa akur serta mengundurkan diri daripada beroperasi di negara tersebut meskipun berjaya menyumbang hampir 1% daripada ekonomi negara.

Terbaharu, sebagai usaha untuk menawarkan ‘altenatif’ buat pencinta kopi di negara berkenaan, Alshaya Group selaku pemegang lesen di Starbucks berjaya memperkenalkan Stars Coffee di mana jenama terbaru ini bakal mengambil alih ke semua cawangan Starbucks di Rusia.

Meskipun baru sahaja diperkenalkan, pengenalan Stars Coffee berjaya mendapat perhatian orang ramai seluruh dunia khususnya di Eropah berikutan rekaan logo serta ‘DNA’ Starbucks yang sangat sinonim dengan jenama terbaru ini. Menu yang tersedia pada Stars Coffee juga dilihat sangat mirip dengan apa yang ditawarkan Starbucks.

Pengunduran Starbucks di negara Rusia secara rasmi sekaligus mengesahkan jenama tersebut sekadar berjaya untuk bertahan selama 15 tahun di negara berkenaan. Perkembangan sehingga 130 cawangan dalam tempoh ini sekaligus mengesahkan jenama ini.

Tular baru-baru ini apabila lelaki ini mendedahkan Amerika Syarikat mengharamkan kangkong di negara berkenaan berikutan dianggap ‘bahaya’.

Dianggap ‘Bahaya’ Di Amerika Syarikat, Ini Sebab Mengapa Kangkong Diharamkan Di Sana

Berang Baju Dibida Harga Rendah, Penjual Ini ‘Sekolahkan’ Pembeli Dengan Koyak Baju Secara Live

Sifu Bisnes ‘Claim’ Kejayaan Usahawan, Wanita Ini Dedahkan Pengalaman Dijemput Ke Seminar Pemasaran


Gara-Gara Tidak Kunci Pintu Ketika Isi Minyak, Kereta Wanita Ini Dilarikan Di Depan Mata

Kita sering saja diingatkan agar mengunci pintu dan mematikan enjin ketika berada di stesen minyak. Hal ini tidak lain tidak bukan adalah kerana keselamatan diri dan juga persekitaran ketika berada di sana.

Bagaimanapun, ada ketikanya antara kita yang mungkin terlupa untuk mengamalkan langkah-langkah keselamatan seperti yang berlaku dalam kejadian tular di Mentakab awal minggu ini.

Dalam kejadian yang berlaku di sebuah stesen minyak di sana, seroang wanita terpaksa berdepan detik cemas apabila kereta beliau yang sedang diisi minyak dilarikan lelaki tidak dikenali.

Lelaki dalam bulatan tersebut sebelum itu berlegar selama beberapa saat sebelum memasuki dan melarikan kereta berwarna kuning itu di hadapan pemandunya.

Menyedari ada individu yang tidak dikenali memasuki keretanya dan melarikan kereta miliiknya, wanita terbabit kemudian bergantung kepada pintu kereta tersebut sebelum diseret sejauh beberapa meter oleh lelaki tersebut.

Anda boleh melihat kembali kejadian yang dilaporkan berlaku semalam seperti dikongsikan netizen di pautan di bawah.

Share untuk jadi Peringatan bersama ketika isi minyak.

Matikan enjin, kunci pintu dan perhati keadaan sekeliling.

Kes curi/larikan sebuah kereta ketika isi minyak di Stesen Minyak Petron Kg Megat Segama bersebelehan Taman Sri Semantan Batu 3 Temerloh Pahang. pic.twitter.com/avT5nzg10f

— Mohd Redzuan Abdul Manap (@redzuanNewsMPB) September 29, 2020

Kejadian itu bagaimanapun dilaporkan telah berjaya diselesaikan beberapa jam kemudian dengan kereta tersebut telah dijumpai dan suspek utama juga telah berjaya ditahan pada Isnin lalu seperti dilaporkan Harian Metro.

Baca juga kisah peragut yang ditendang sejurus selepas melakukan perbuatan terkutuk itu di Johor Bahru yang berjaya dirakam kamera sebelum ini.

Netizen Puas Hati Lihat Aksi Spontan Pegawai PBT ‘Flying Kick’ Peragut

Kemalangan Paling Mahal Melibatkan McLaren 720s Yang Berharga RM1.49 Juta Di Lebuh Raya MEX

Sikap Gila ‘Sticker’ Pemandu Bas Menjadi Punca Berlakunya Kemalangan?


4 Atlet Paralimpik Ini Berlari Lebih Laju Dari Pemenang Pingat Emas Olimpik Acara 1500m

Ahad lalu, Fouad Baka dari Algeria menghabiskan larian perlumbaan dalam acara 1500 meter di Paralimpik Rio di tempat keempat. Apa yang menarik tentang perlumbaaan ini adalah 4 pelari dalam acara ini menamatkan perlumbaan lebih laju daripada atlet Olimpik yang menyertai acara yang sama.

Sebagai perbandingan, Matthew Centrowitz Jr yang memenangi acara 1500m di Olimpik Rio Ogos lalu menamatkan perlumbaan dengan masa 3 minit 50 saat. Fouad yang ditempat keempat mencatat masa 3 minit 49.59 saat, manakala pemenang pingat gangsa Henry Kirwa dari Kenya (3 Minit 49.39 saat), pingat perak Tamiru Demisse dari Ethiopia (3 minit 48.59 saat) dan pingat emas Abdellatif Baka (3 minit 48.29 saat).

“Ianya bukan senang untuk memenangi pingat emas ini. Saya berusaha keras selama dua tahun tanpa henti dan ianya bukan sesuatu yang mudah buat saya,” kata Abdellatif yang merupakan adik kepada Fouad.

Acara larian ini adalah dalam kategori T12/13; larian untuk atlet dengan masalah penglihatan. Jika Fouad atau salah seorang dari pemenang pingat ini bertanding di Olimpik, semestinya mereka sudah memenangi pingat emas. Mereka selamba boleh ‘tapau’ pelari Olimpik dengan keupaayaan penuh.


Gara-Gara Tidak Lagi Sertakan ‘Charger’ Bersama iPhone, Apple Diperli Samsung Dan Xiaomi

Setiap kali Apple lancarkan iPhone baharu, pasti ada sahaja komen-komen daripada netizen mengenai ‘inovasi’ yang ditawarkan. Bermula dengan headphone jack, penyertaan takuk sehinggalah yang terbaru iaitu ketiadaan palam pengecas.

Terbaharu, tidak hanya menerima komen daripada netizen, jenama Apple turut diperli oleh jenama telefon pintar yang lain seperti Samsung dan Xiaomi. Meskipun sekadar ‘iklan’, troll yang dikongsikan jelas dituju terhadap jenama Apple.

Don't worry, we didn't leave anything out of the box with the #Mi10TPro. pic.twitter.com/ToqIjfVEQX

Difahamkan ‘usaha’ Apple untuk tidak lagi menawarkan palam pengecasan bersama model keluaran iPhone 12 adalah sebagai salah satu cara Apple selamat bumi dengan mengurangkan penggunaan karbon. Apple juga menerusi pelancaran iPhone turut mengajak jenama lain untuk sama-sama selamatkan bumi.

Sama-sama kita nantikan adakah ‘seruan’ Apple untuk jenama-jenama lain selamatkan bumi serta mengelakkan pembaziran karbon disahut atau sebaliknya.

Sebelum ini Samsung pernah memerli Apple yang tidak menyertakan headphone jack namun memihak untuk memadamnya selepas jenama dari Korea Selatan ini melakukan perkara yang sama.

Samsung Padam Iklan Sendiri Yang Memerli Apple Membuang ‘Headphone Jack’

Belum Cukup Puas Hati, Samsung Keluarkan Lebih Lagi Iklan ‘Troll’ Apple


Gara-Gara Tidak Mahu Divaksin, Presiden Brazil Sanggup Makan Piza Di Tepi Jalan

Sebut mengenai presiden negara yang menolak vaksin, pastinya nama Jair Bolsonaro selaku Presiden Brazil antara yang terawal berada dalam senarai. Kelantangan beliau menolak vaksin sejak dari tahun lalu sekaligus berjaya membuatkan beliau menjadi perhatian media.

Terbaharu, presiden yang pernah disahkan positif COVID-19 gara-gara menyertai demostrasi menghalang perintah lockdown pada tahun lalu dilaporkan terpaksa akur kepada arahan dengan menjamah makanan yang dipesan di luar premis perniagaan di New York gara-gara tidak mematuhi syarat untuk dine-in berikutan tidak divaksin.

A post shared by Gilson Machado Neto (@gilsonmachadoneto)

Menerusi perkongsian Instagram Menteri Pelancongan Brazil, Gilson Machado Neto beliau tampil berkongsi detik bersejarah di New York bersempena dengan Perhimpunan Agung PBB (UNGA) ke-76 yang berlangsung pada minggu ini.

Difahamkan pertemuan pemimpin negara ini pada mulanya memerlukan kesemua mereka yang hadir perlu mendapatkan vaksin COVID-19, namun perkara ini ditentang Presiden UNGA, Abdulla Shahid yang berpendapat Perhimpunan Agung PBB (UNGA) turut berpeluang disertai pemimpin yang tidak divaksin.

Hal ini membolehkan Jair Bolsonaro berpeluang menyertai mesyuarat peringkat tertinggi agensi antarabangsa tersebut.

Meskipun menolak pengambilan vaksin, rakyat Brazil masih dibenarkan untuk mengambil vaksin di mana negara tersebut kini sudah merekodkan 38.2% populasi yang sudah menerima vaksin setakat hari ini.

Untuk pengetahuan, Jair Bolsonaro selaku presiden pernah memecat Menteri Kesihatan Brazil sekitar April lalu berikutan menjalankan lockdown selepas Brazil dilanda dengan wabak COVID-19 yang sangat teruk.

Beliau sebelum ini turut pernah memberi amaran kepada rakyat beliau dengan memaklumkan beliau tidak bertanggungjawab sekiranya penerima vaksin bertukar menjadi ‘buaya’.

‘Jika Anda Bertukar Menjadi Buaya Itu Masalah Anda’, Presiden Brazil Beri Amaran Kesan Sampingan Vaksin

Tidak Mahu Ekonomi Terjejas, Presiden Brazil Sertai Demonstrasi Halang Perintah ‘Lockdown’

Sering Bantah Perintah ‘Lockdown’, Presiden Brazil Disahkan Positif COVID-19


Gara-Gara Tidak Mahu Kongsi Sijil Vaksin, Wanita Ini Dimaki Dan Dihina Individu Antivaksin

Sejak mulai pandemik menyerang dunia, orang ramai sudah mulai mengharapkan kehadiran vaksin dapat meredakan isu yang berlaku. Hampir setahun menanti, vaksin telah berjaya dihasilkan dan ditawarkan kepada pelbagai negara.

Di sebalik pelbagai usaha untuk membendung penularan wabak COVID-19, dunia nampaknya turut berdepan dengan golongan antivak di mana golongan ini menolak untuk mendapatkan vaksin.

Meskipun menolak vaksin merupakan hak peribadi, tindakan kerajaan yang menawarkan pelbagai kelonggaran buat individu yang sudah menerima vaksin nyata membuatkan individu daripada golongan antivaksin ini sanggup menipu dalam mendapatkan sijil vaksin kenalan mereka.

Situasi ini nampaknya hampir berlaku kepada seorang penggun Facebook Zura Kadershah di mana beliau telah berkongsi screenshot perbualan beliau bersama rakan beliau yang tidak mahu mendapatkan vaksin.

Perbualan beliau yang dikenali sebagai Zura bersama rakannya pada awalnya sekadar bertanya khabar. Walau bagaimanapun, situasi menjadi lebih serius apabila rakannya mendesak Zura untuk berkongsi sijil vaksin untuk digunakan beliau yang tidak mendapatkan vaksin bagi memudahkan beliau makan dan bersiar-siar membeli barangan.

Tindakan Zura untuk menolak pemberian sijil vaksin kerana ia merupakan suatu kesalahan nyata membuatkan rakannya berang sekaligus memilih untuk memaki dan menghina beliau.

Di akhir perbualan, individu tersebut yang pada awalnya mengatakan ramai rakan-rakannya tidak mahu berkongsi sijil vaksin turut memaklumkan beliau mempunyai kenalan yang ramai sekaligus mudah untuk beliau dapat sijil vaksin kelak.

Insiden yang berlaku kepada Zura ini nyata mendapat perhatian daripada netizen sekaligus membuatkan para netizen meluahkan rasa berang kepada individu berkenaan. Berikut merupakan respon netizen mengenai isu ini.

Perkongsian yang dibuat secara tidak langsung memberi peringatan kepada orang ramai yang sudah mendapatkan suntikan vaksin untuk tidak berkongsi sijil vaksin khususnya buat mereka yang belum mendapatkan vaksin. Hal ini dibuat bagi mengurangkan risiko penularan wabak COVID-19 di kawasan setempat.

Tular pada minggu ini apabila wanita ini berjaya mencuri tumpuan netizen apabila berjaya berturut dalam tiga bahasa iaitu Hindi, Nepal dan Burma bersama warga asing sewaktu bertugas di PPV.

Mahir Bertutur 3 Bahasa, Kemahiran Wanita Ini Ketika Bertugas Di PPV Raih Perhatian Netizen

‘Sudah Dihujung, Malu Tolak Tepi’- Pemuda Nekad Berlari Tumpang Tandas Di SJR Curi Perhatian Netizen


Gara-Gara Tidak Memakai Pelitup Muka, Gelandangan Ini Dikompaun RM2,000 Oleh Pihak Polis

Sejak pandemik menyerang, dapat dilihat kerajaan mengambil langkah untuk menjalankan beberapa SOP dan penguatkuasaan bagi menghalang penularan wabak COVID-19. Antara usaha yang dilakukan adalah kompaun kepada pihak yang gagal mematuhi SOP dengan tepat.

Terbaharu, kecoh di media sosial apabila seorang pengguna Twitter @elfucir yang berkongsi sebuah video di mana gelandangan di sebuah tempat di Malaysia yang dikenakan kompaun sebanyak RM2,000 gara-gara tidak memakai pelitup muka di lokasi tempat tidur mereka.

Lebih mengejutkan, terdapat gelandangan yang dikompaun ini tidak mempunyai wang untuk membeli sebuah tilam sebagai alas sebaliknya sekadar tidur di atas kotak.

Sehubungan dengan itu, para netizen seolah tidak bersetuju dengan kompaun yang dikenakan terhadap golongan ini. Para netizen berpendapat, sekiranya gelandangan ini berjaya menjelaskan kompaun sebanyak RM2,000 yang dikenakan, sudah pastinya mereka ini tidak menjadi gelandangan.

Difahamkan lokasi kejadian ini berlaku di Pudu, Kuala Lumpur di mana tempat tersebut sememangnya kerap menjadi pilihan gelandangan untuk tidur secara beramai-ramai.

Tular pada minggu ini apabila Ebit Lew tampil menjawab 10 dakwaan yang dibuat Caprice dan Nadir Al-Nuri secara live sekaligus menerima pelbagai respon netizen.

Ebit Lew Jawab 10 Dakwaan Yang Dibuat Caprice Dan Nadir Al-Nuri Secara ‘Live’

‘Bagai Di Hong Kong’- Iklan Bilik Sempit Di Pulau Pinang Disewa RM150 Seorang Curi Tumpuan Ramai


Gara-Gara Tidak Memakai Pelitup Muka, Kanak-Kanak Berusia Satu Tahun ‘Dikompaun’ RM100

Lebih setahun pandemik COVID-19 menyerang Malaysia, pastinya orang ramai cukup faham dengan SOP yang ditetapkan Kementerian Kesihatan Malaysia (KKM) dalam membendung penularan wabak merbahaya ini.

Terbaharu, tular sebuah kes yang dikatakan berlaku di sebuah kondominum di Ampang, Selangor dimana pihak pengurusan telah mengkompaun terhadap seorang kanak-kanak berusia satu tahun di dalam lif gara-gara tidak memakai pelitup muka.

Lebih menghairankan orang ramai serta para netizen, kompaun yang dikenakan bukanlah RM1,000 seperti mana yang termaktub dalam undang-undang, sebaliknya pihak pengurusan ini mengenakan kompaun RM100 kepada individu yang sepatutnya tidak perlu perlu memakai pelitup muka.

Seperti yang orang ramai sedia maklum, pihak KKM sebelum ini telah memaklumkan di mana kanak-kanak berusia 2 tahun dan ke bawah tidak perlu memakai pelitup muka. Keputusan yang dibuat pihak pengurusan nyata berbeza dengan hebahan yang dibuat oleh pihak KKM.

Menerusi isu yang berlaku, penjaga mangsa turut memuat naik mesej beliau bersama pihak pengurusan kondominium, walau bagaimanapun jawapan yang diberikan pihak pengurusan dilihat berbeza dengan keputusan yang dibuat pihak KKM.

Rata-rata netizen nampaknya turut tidak bersetuju dengan keputusan yang dibuat pihak pengurusan kondominum berkenaan yang memilih untuk menjalankan kompaun sebanyak RM100 kepada kanak-kanak berusia RM100. Berikut antara komen daripada netizen mengenai isu yang sedang berlaku.

Pada pendapat anda, wajarkah kanak-kanak berusia satu tahun dikenakan kompaun berikutan COVID-19 tidak mengenal umur atau sebaliknya. Kongsikan pendapat anda di ruangan komen Facebok VOCKET.

Tular baru-baru ini apabila terdapat beberapa pasangan influencer sanggup merentas negeri dan melanggar SOP demi menghadiri kenduri kahwin sahabat mereka.

Rentas Negeri Demi Hadir ‘Wedding’ Sahabat Dan Langgar SOP, Influencer Ini Dicari Pihak Polis

Penyampai Radio Dihujani Kecaman Selepas Video TikTok Ketawakan Guru Tular


Gara-Gara Tidak Miliki Headset VR, Pekerja Meta Kalut Selepas Diarah Mesyuarat Dalam Dunia Maya

Istilah metaverse berjaya menarik minat global selepas dipopularkan oleh Mark Zuckerberg pada tahun lalu. Malah, beliau juga telah mengubah nama syarikatnya ke Meta untuk memperlihatkan betapa seriusnya dalam mereliasasikan idea dunia maya tersendiri.

Dengan itu, syarikat Meta sudah melancarkan sebuah rangkaian sosial bernama Horizon World. Namun, beberapa hari lalu dilaporkan platform tersebut sedang mengalami masalah kualiti yang kritikal. Bukan itu sahaja, kakitangan Meta sendiri masih belum menyesuaikan diri dengan platform ciptaannya.

Perkara ini terbukti selepas New York Times melaporkan bahawa kakitangan Meta menjadi kelam kabut apabila diarahkan Zuckerberg untuk mengadakan mesyuarat secara maya menerusi aplikasi Horizon Workrooms.

Perkara ini sangat mengejutkan buat para kakitangan sekaligus menjadi kalut kerana membeli dan mendaftar sebelum orang atasan mengetahui. Boleh dikatakan majoriti kakitangan masih tidak mempunyai headset VR atau pun meneroka dengan lebih mendalam agar boleh menyertai dunia Horizon.

Menurut memo dalaman, Naib Presiden Metaverse, Vishal Shah menyedari ramai dalam kalangan kakitangan mereka sendiri tidak cukup mendalami aplikasi Horizon World. Malah, tinjauan yang dibuat juga mendapati hanya 58% daripada 1,000 pekerja benar-benar memahami strategi berkenaan metaverse.

Untuk makluman, Meta juga ada memasarkan headset VR mereka sendiri iaitu Meta Quest 2 pada harga $399 (~RM1860) dengan menaikkan $100 (~RM467.30) daripada harga asalnya. Meta telah mengambil alih syarikat VR kemudian divisyen itu dimasukkan secara langsung di bawah meta.


Gara-Gara Tidak Pakai Pelitup Muka, 54 Individu Dihukum Renung Kubur Mangsa COVID-19

Seramai 54 penduduk yang tidak mematuhi protokol kesihatan dihukum berdoa dan merenung di kubur pesakit COVID-19 di Tanah Perkuburan Praloyo di kawasan Jalan Lingkar Timur di Sidoarjo-Jawa Timur, Jakarta.

Individu yang didapati bersalah melanggar protokol kesihatan telah diminta untuk duduk di hadapan kubur sambil membacakan doa dan bertafakur dari jam 11.30 malam sehingga 12.15 pagi.

Ketua Polis Sidoarjo, Kombes Pol Sumardji, menekankan bahawa hukuman merenung dan berdoa di kawasan pengkebumian mangsa COVID-19 sengaja dilakukan agar orang ramai mengetahui pentingnya memakai pelitup muka di tengah-tengah situasi wabak.

“Hukuman ini sengaja diberikan kepada mereka bagi memastikan masyarakat sedar mengenai kepentingan pemakaian pelitup muka,” katanya seperti dilaporkan Kompas.

“Kami juga akan terus menilai apakah cara ini efektif atau tidak kerana kami tidak akan pernah bosan berusaha untuk mendisiplinkan masyarakat,” tambah Sumardji.

Manakala di Jakarta Timur pula, pihak berkuasa tempatan telah menahan puluhan pelanggar protokol kesihatan dan  mereka telah dihukum membersihkan pasar serta membayar denda.

15 orang telah dihukum untuk membersihkan pasar manakala selebihnya pula didenda sebanyak Rp. 100 ribu bersamaan dengan RM30.00. Untuk rekod, Indonesia telah mencatat lebih 100,000 kes COVID-19 dengan 8,025 kematian direkodkan.

Terdahulu, kerajaan telah mengambil langkah keselamatan dengan menyekat warganegara India, Indonesia dan Filipina daripada memasuki Malaysia. Klik pautan di bawah untuk membaca.

Malaysia Halang Kemasukan Warganegara India, Indonesia Dan Filipina

Dakwa Ada Kelebihan Elak Peluru, Pesilat Wanita Indonesia Ini ‘Kantoi’ Tipu Penonton

Batik Indonesia Lebih Popular Daripada Batik Malaysia, Siapa Yang Bersalah ‘Membunuh’ Industri Batik?


Gara-Gara Tidak Palingkan Muka Sewaktu Salam, Seorang Lelaki Ditampar Pesara Tentera TLDM

Sudah menjadi kebiasaan di sekolah rendah mahupun menengah di mana wujudnya budaya ‘senior’ di mana golongan muda perlu menunjukkan hormat yang tinggi kepada para pelajar yang lebih berumur.

Meskipun tujuan budaya tersebut pada awalnya dilakukan dalam memupuk rasa hormat, siapa sangka budaya tersebut masih diteruskan oleh segelintir individu dengan cara yang ‘ekstrem’.

Terbaharu, tular sebuah video di masjid di mana situasi tersebut dilaporkan berlaku selepas solat Asar secara berjamaah di mana seorang lelaki telah ditampar oleh seorang pesara tentera TLDM hanya kerana tidak memalingkan muka sewaktu salam.

Tak pasti apa masalah yang berlaku Tapi apahal sampai baju hijau tu tampo orang?. Lokasi berlaku Masjid An-Nur, Pengkalan Tentera Laut,Lumut, Perak

Kredit owner 🎥⬅ pic.twitter.com/eECkcpBEmy

— nan manjoi8715 (@nanmanjoi8715) July 19, 2022

Berdasarkan laporan daripada Harian Metro, Ketua Polis Daerah Manjung, Asisten Komisioner Nor Omar Sappi memaklumkan pihaknya menerima laporan berkaitan kejadian yang dibuat mangsa berusia 30-an.

Kedua-dua pihak sudah dipanggil ke Ibu Pejabat Polis (IPD) Manjung untuk dirakam percakapan mengikut Seksyen 112 Kanun Prosedur Jenayah.

“Mangsa dalam kes ini kemudiannya tidak mahu meneruskan siasatan dan sudah menarik semula laporan polis yang dibuat. Kes ini diklasifikasikan sebagai tiada tindakan lanjut (NFA),” kata Asisten Komisioner Nor Omar.

Insiden yang berlaku nyata membuatkan para netizen berang melihatkan tindakan seorang lelaki tua yang sanggup melakukan kekesaran gara-gara lebih senior. Berikut merupakan respon netizen terhadap isu yang berlaku.

Diharap situasi seperti ini tidak lagi berulang kerana bukan sahaja bakal memberi tangapan buruk kepada sesebuah karier malah bakal mampu menimbulkan rasa tidak puas hati antara dua pihak.

Tular pada minggu ini apabila Shaukat selaku ahli gusti profesional berjaya mendapat penghargaan dan ‘amaran’ daripada Undertaker selepas berjaya muncul sebagai penggusti terbaik Asia Tenggara.

Berjaya Jadi Penggusti Terbaik Asia Tenggara, Undertaker Tampil Beri ‘Warning’ Kepada Shaukat

‘Jatuh Pun Sopan’ – Netizen Terhibur Dengan Telatah Wanita Ini Yang Tergelincir Membawa Makanan


Gara-Gara Tidak Sempat Brek, Penunggang Motosikal ‘Naik Angin’ Dakwa Lancer Jadi Punca Perlanggaran

Pada waktu ini boleh dikatakan trafik di serata Malaysia sangat sibuk kerana orang ramai berpusu-pusu keluar untuk membeli barangan persiapan Hari Raya Aidilfitri yang bakal disambut pada minggu hadapan.

Baru-baru ini satu rakaman dashcam telah menjadi perbualan pengguna Facebook apabila seorang penunggang motosikal berkuasa tinggi kelihatan naik angin dan memarahi pemandu kereta Mitsubishi setelah lelaki itu melanggar seorang penunggang motosikal wanita di hadapannya.

Kejadian itu bermula apabila wanita itu sedang melalui di antara kenderaan semasa keadaan trafik yang sangat perlahan. Semasa wanita itu menghampiri Proton Iriz, sebuah Mitsubishi Lancer menghampiri di kanannya sambil membuka lampu signal sebagai petanda awal dia mahu masuk ke kiri.

Wanita itu kemudiannya secara tiba-tiba membrek motosikalnya, lalu penunggang motosikal berkuasa tinggi itu yang berada terlalu rapat di belakang tidak sempat brek dan terus melanggarnya sehingga terjatuh di hadapan Iriz.

Mungkin terkejut dengan insiden itu, lelaki itu terus naik angin dan memarahi pemandu Lancer untuk beberapa saat tanpa menghiraukan wanita dilanggarnya yang sudah terbaring di atas jalan raya.

Setelah itu datang seorang ‘Abang Foodpanda’ dan penunggang motosikal lain dari belakang yang cepat-cepat memberhentikan motosikal mereka untuk membantu wanita itu.

Orang ramai yang menonton video tersebut merasakan tindakan penunggang motosikal berkuasa tinggi itu tidak wajar kerana sanggup membiarkan mangsa yang dilanggarnya terbaring kesakitan begitu sahaja tanpa memberikan bantuan awal.

Tambah netizen lagi, sudahlah tidak menjaga jarak semasa melalui lalu lintas yang sesak. Apabila sudah berlaku kemalangan, salahkan orang lain pula punca insiden itu berlaku.

Pada masa sama, orang ramai memuji ‘Abang Foodpanda’ yang langsung tidak membuang masa dan cekap terus membantu mangsa sejurus ternampak kemalangan itu berlaku.

Sebuah Perodua Ativa dibaling objek oleh petugas RELA selepas pemandunya enggan memperlahankan kenderaan apabila lampu isyarat sudah berwarna kuning. Baca lebih lanjut melalui pautan di bawah.

Langgar Lampu Isyarat Merah Depan Sekolah, Ativa Kena ‘Sebat’ Dengan Kakak RELA

‘Tersangkut’ Hampir 2 Jam Di Parkir Bawah Tanah IOI Mall Putrajaya, Palang Keluar Didakwa Jadi Punca

Pemandu Ferrari 458 Dalam Insiden Pukul Pengguna Jalan Raya Pernah Dituduh ‘Scam’ Orang Ramai


Gara-Gara Tidak Siap Kerja Sekolah, Murid Dipukul Di Muka, Lengan Dan Jari

Baru sahaja beberapa bulan ke sekolah dan orang ramai telah dikejutkan dengan berita murid berusia sembilan tahun yang didakwa dipukul guru sekolah di Kuala Kedah.

Isu yang kecoh di media sosial ini turut mendapat perhatian pihak polis setelah ibu kepada mangsa tampil membuat laporan di Balai Polis Daerah Kota Setar.

Menurut perkongsian mangsa, beliau dihukum dan dipukul sehingga cedera pada bahagian muka, lengan dan jari kiri dalam kejadian tersebut menggunakan pembaris gara-gara tidak menyiapkan kerja sekolah. Ibu mangsa pula dikatakan mulai melihat kesan pukul seusai mengambil anaknya pulang dari sekolah. Berikut merupakan komen netizen mengenai kes yang berlaku.

Kes yang berlaku ini kini dalam proses siasatan di mana kes disiasat mengikut Seksyen 323 Kanun Keseksaan. Apa pendapat anda mengenai isu ini?

Ikuti penjelasan peguam ini mengenai layanan berbeza yang dikenakan buat individu yang melanggar SOP dengan klik pautan di bawah.

Peguam Ini Jelaskan Mengapa Wujud Perbezaan ‘Layanan’ Buat Individu Yang Melanggar SOP

Hadiahkan Kereta Untuk Ibu Bapa, Netizen Pertikai Pemilik Butik Fesyen Ini Peroleh Kebenaran Merentas Negeri


4 Barang Ini Wajib Ada Ketika Hari Perayaan

Siapa yang pernah merasai pengalaman macam ini ketika raya? Nak cas phone tetapi plug penuh. Yelah dah semua sedara-mara balik kampung, mana nak cukup plug untuk cas.

Haa.. Sebab itulah sebelum anda nak balik raya, buat checklist siap-siap. Nanti masa dekat kampung taklah nak berebut-rebut dengan semua orang. Walaupun anda rasa checklist ini leceh, tetapi percayalah benda ini yang akan menyelamatkan mood raya anda!

Kalau duduk rumah sendiri, plug tu tak payah nak berebut tapi bayangkan apabila dekat kampung, pak cik, anak sedara, sepupu semua nak gunakan plug sebab masing-masing asyik dengan phone 24 jam. Nak update status, nak facetime atau upload gambar.

Bila takde bateri, baru berebut nak cari plug cas phone. Belum lagi part kena marah sebab pakai plug yang orang guna buat nak masak. Kalau anda tidak mahu kena kejar dengan senduk jangan sesekali buat okay. Itu pentingnya setiap kali balik raya bawalah sendiri extension anda. Takdelah nak bergaduh bila semua nak cas gajet.

Ini masalah yang perempuan selalu alami pagi raya. Mana nak letak tudung atau selendang yang dah iron. Selalunya tempat yang selalu jadi mangsa sofa atau penyandar kerusi. Masa ini anda yang lelaki tu jangan berani nak dekat dengan tempat tu. Takut jadi drama pagi raya pula nanti kalau terduduk atau tertumpahkan makanan.

Untuk kaum perempuan pula, nasihat kami anda bawalah hanger untuk sangkut tudung itu. Jangan setakat bawa hanger untuk sangkut baju raya anda sahaja. Kalau ada hanger ni, anda dah menjimatkan ruang dan juga dapat elakkan pergaduhan di pagi raya.

Masalah yang kita selalu lupa bab tunggu turn guna mesin basuh. Bayangkan kalau keluarga besar 7 hingga 8 orang, itu belum masuk keluarga kecil mereka. Confirm bila masing-masing nak basuh baju lama nak tunggu turn tu. Takkan anda semua nak simpan baju kotor yang dah diguna bawa balik rumah pulak kan.

Haa.. Tak payah susah-susah sekarang kan dah banyak dobi layan diri. Anda dah tak perlu nak berebut, sediakan sahaja duit syiling sebelum balik kampung tu. Lepastu baju keluarga anda basuh sahaja di dobi. Kan senang, siap boleh terus keringkan sekali.

Apa guna wangi-wangi di pagi raya, tetapi lepas beraya 2 buah rumah badan anda sudah mula mengeluarkan bau yang tidak menyenangkan. Boleh spoil mood tau! Dah cantik-cantik tapi badan pula berbau. Nak beraya dan ambil gambar dengan sanak-saudara pun rasa segan.

Sebab itu, pagi-pagi lepas anda mandi, terus sapukan deodorant supaya bakteria yang menjadi punca bau badan tidak dapat membiak!

Kalau anda jenis kulit yang sensitif atau tidak suka deodorant yang mengandungi alkohol, gunalah deodorant yang diperbuat daripada bahan semula jadi seperti garam mineral. Apabila badan anda tidak berbau barulah anda pun segar sepanjang hari.

Tidak semua orang sesuai guna deodorant yang ada alkohol ataupun pewangi sebab badan mereka akan bagi tindak balas dengan menghasilkan bau yang kurang menyenangkan dan akan buatkan mereka lebih berpeluh. Tapi jangan risau, dengan deodorant Smelly No More daripada Total Image , masalah anda pasti selesai!

Produk ni diperbuat daripada garam mineral semula jadi yang tidak menggelapkan kulit, tidak berminyak dan tidak melekit. Ia boleh digunakan di bawah lengan, leher, bawah pelipat kaki dan juga merawat kaki merekah. Menariknya, deodorant Smelly No More ini tidak akan mengotorkan pakaian dan tidak menimbulkan sebarang alahan.

Produk Smelly No More mempunyai dua jenis iaitu satu jenis semburan dan satu lagi jenis roll on. Deodoran Smelly No More jenis semburan boleh digunakan pada tudung supaya dapat menghilangkan bau kurang menyenangkan akibat peluh.

Deodoran Smelly No More jenis roll on pula perlu dibasahkan terlebih dahulu dengan sedikit air. Selepas itu, sapukan di bawah lengan atau mana-mana anggota badan anda. Haaa.. Tidak tahu macam mana nak guna? Jangan risau, ini ada tutorial untuk anda!

Kami pun pakai tau deodorant ni. Memang terbaik! Walaupun pergi bersukan dan berpeluh, badan masih rasa segar dan tidak berbau. Kalau anda tidak percaya tengok sendiri komen pengguna setia produk ini di bawah.

Kalau anda berminat nak dapatkan produk ini, deodorant Smelly No More ada dijual di farmasi-farmasi terkemuka seluruh negara.

Berita baik, kalau anda beli produk ini secara atas talian di laman web rasmi Total Image, anda boleh mendapat 20% diskaun tau! Tetapi tawaran ini terhad sehingga 30 Jun 2019 sahaja. Apa yang anda perlu buat, ketika tekan butang checkout anda hanya perlu apply promo code: TIRS20 dan anda juga boleh mendapat free shipping tau!

Nak rasa segar sepanjang hari dengan menggunakan produk yang bebas bahan kimia? Bertukarlah ke produk Smelly No More hari ini juga. Bukan sahaja selamat digunakan, malah Smelly No More memberikan anda rasa segar sepanjang hari.


Gara-Gara Tular Video Ketawakan Guru, Penyampai Radio Ini Digantung Tugas Sementara

Pagi tadi kita dikejutkan dengan berita tindakan penyampai radio tempatan yang memperlekehkan dan ketawa usaha guru mengajar dalam bahasa Inggeris untuk mata pelajaran Sains dalam program DidikTV.

Reaksi berlebihan penyampai radio tersebut mendapat kecaman netizen kerana tidak wajar usaha guru tersebut cuba mengajar di kaca TV dengan menggunakan bahasa Inggeris dijadikan bahan jenaka walaupun percakapan guru itu tidak begitu fasih.

This ladies and gentlemen; is a moron. pic.twitter.com/YnhuxPDgnc

— Majnun (@amer_aljeffrey) February 19, 2021

Mendapat kecaman ramai, penyampai radio tersebut tampil memohon maaf akan video yang dimuat naik olehnya. Menurutnya, tindakan beliau itu tidak wajar dan tidak sepatutnya beliau melakukan hal tersebut.

Difahamkan, pihak radio HITZ dalam satu kenyataan mengatakan pihaknya mengambil serius perkara yang berlaku ini. Malah, penyampai radio tersebut telah digantung kerja sementara dan siasatan dalaman akan dijalankan oleh pihak HITZ.

Buat anda yang sudah menonton video tersebut, apakah pendapat anda akan akan isu ini? Sudah pasti untuk muncul di kaca TV untuk mengajar juga merupakan satu cabaran yang besar buat para guru.

Sementara itu, jika anda terlepas apa yang berlaku tadi, klik sahaja pautan di bawah untuk ketahui lebih lanjut.

Penyampai Radio Dihujani Kecaman Selepas Video TikTok Ketawakan Guru Tular

Pendekatan Silibus Pelajaran Lebih Menarik, Pelajar ‘Enjoy’ Konsep DidikTV


Gara-Gara Video Nabila Huda Viral, Ayam Goreng McD Kembali Menjadi Hangat Di Pasaran

Adakah anda ingat akan video viral Nabila Huda dan Amy Search perihal Ayam Goreng Viral hari itu?

Mesti anda tertanya-tanya kenapa Nabila beria-ia sangat merayu pada netizen supaya TOLONG.JANGAN.SEARCH Ayam Goreng Viral di internet. Katanya, dia takut habis dan tidak dapat beli nanti.

Nak tahu apa sebenarnya yang terjadi? Jom kami kongsikan!

Untuk pengetahuan anda, video yang viral ini adalah iklan terbaru dari McDonald’s Malaysia tentang Ayam Goreng McD yang pernah sensasi di internet dan mendapat sambutan hangat di Malaysia! Buat suspens sahaja.

Bagi anda yang masih belum tengok lagi video ini, mari kami kongsikan video tersebut. Memang ngam betul telatah dua beranak ini!

Jika tidak percaya, cuba anda Google ‘ayam goreng viral’, confirm keluar Ayam Goreng McD yang sudah turun-temurun menjadi kegilaan rakyat Malaysia ini. Pada 2 tahun lalu, Ayam Goreng McD ini pernah jadi bualan ramai sehingga out of stock! Adakah anda masih ingat?

Bukan itu sahaja, ramai juga yang tidak tahan dengan godaan iklan ini sampai sanggup beratur panjang dan drive-thru di McDonald’s semata-mata untuk dapatkan ayam goreng viral ni.

Masa ini, pergi lah mana-mana outlet, gerenti sold out! Hebat betul lah! Patutlah Nabila takut sangat habis!

Siapa sahaja boleh tahan dengan godaan ayam goreng yang rangup di luar, isinya yang lembut di dalam, ditambah pula dengan aroma dan rasa pedas menyengat. Makan pula panas-panas, memang terangkat!

Cakap banyak pun tak gunalah. Kami pun sudah kecur air liur ini dan tidak sabar nak order Ayam Goreng McD ini.

Apa tunggu lagi, jom pesan Ayam Goreng McD hari ini juga melalui McDelivery atau di pandu-lalu di McD berdekatan anda. Baik cepat, kalau habis jangan menangis kat bucu katil pula! Untuk maklumat lanjut, layari laman sesawang ini.

Sebelum ini kami pernah cuba Ayam Goreng McD 3X Spicy. Nak tahu bagaimana rasanya? Baca sahaja pautan di bawah ini.

Pedas Sangatkah ‘Ayam Goreng Extra Spicy 3X’ McDonald’s Ini?

McDonald’s Malaysia Perkenalkan 3 Siri Minuman Boba Baharu Pasti Buat Anda Terliur


Gara-Gara Wabak Coronavirus, Empat Filem Dari China Ini Terpaksa Ditangguhkan Tayangan Di Malaysia

Berpunca daripada wabak Coronavirus yang merebak di Wuhan, China, empat filem terbaru yang dihasilkan di negara itu terpaksa ditangguhkan tayangannya di Malaysia.

Perkara tersebut dimaklumkan oleh TGV Cinemas dan MBO Cinemas pada semalam di laman Facebook mereka.

Empat filem tersebut adalah Vanguard, Detective Chinatown 3, The Rescuedan Jiang Zi Ya: Legend of Deification.

Melalui semakan yang dibuat pihak kami, pengguna aplikasi mudah alih tiket atas talian TGV turut dimaklumkan melalui satu notis pop up yang memberitahu penundaan tersebut.

“Berikutan penularan wabak Coronavirus di China, beberapa studio dari negara itu menangguhkan tayangan di seluruh dunia,” kata notis tersebut.

Notis penangguhan tayangan disebabkan penularan wabak itu juga turut dikeluarkan MBO Cinemas di Facebook mereka.

Semakan lanjut yang dibuat pihak kami di laman facebook Golden Screen Cinemas juga mendapati empat tajuk filem tersebut tidak dapat ditayangkan seperti yang dijadualkan sebelum ini.

Bagaimanapun notis yang dikeluarkan pihak GSC tidak memberitahu sebab penundaan tayangan tersebut.

Pelanggan yang sudah membeli tiket untuk kesemua filem tersebut bagaimanapun tidak perlu bimbang kerana kedua-kedua syarikat tersebut akan membayar balik wang tiket tersebut dalam masa 14 hari.

Penangguhan tayangan filem-filem tersebut sudah pastinya sedikit mengganggu kemeriahan mereka yang telah pun merancang untuk menonton wayang sempena Tahun Baru Cina ini.

Tahukah anda wabak Coronavirus yang berasal dari Wuhan ini dikatakan berpunca daripada daging binatang yang dijual di pasar eksotik di sana. Klik pautan di bawah untuk membaca.

China Kuarantin Wuhan, Pasar Basah Jual Produk Eksotik Didakwa Punca Tular Virus

Rakyat Australia Terkejut Daging Koala Antara Yang Dijual Di Pasar Basah China


Meninggikan Suara Dan Bersikap Garang Kepada Orang Tua Tapi Lelaki Ini Di Puji Ramai

Jika anda hanya mendengar suaranya pasti anda rasakan lelaki ini sungguh tidak patut kerana beliau meninggikan suara dan bersikap garang kepada seorang lelaki tua.

Tapi selepas melihat video ini pasti pandangan anda berubah 100%.

Ini komen dari salah seorang Sabahan yang mengenali pakcik tua ini.

Kami kagum dengan sikap prihatin lelaki ini.


Gardenia Umum Kenaikan Harga Roti Bermula 1 Disember 2020

Sebut mengenai roti yang berada di pasaran, kami yakin ramai yang memilih roti keluaran Gardenia sebagai pilihan. Rotinya yang lembut serta hadir dengan pelbagai variasi membuatkan jenama ini menjadi pilihan ini sejak berdekad lamanya.

Terbaharu, Gardenia Bakeries Sdn Bhd kini mengesahkan mulai 1 Disember ini, sebahagian produk keluaran mereka akan dinaikkan harga bermula RM0.05 sen sehingga RM0.20 sen. Antara produk yang mengalami peningkatan harga adalah seperti yang tertera gambar di bawah.

Difahamkan kenaikan harga bagi seleksi produk ini didorong oleh kenaikan harga bahan mentah seperti serbuk koko, susu serta bahagian pembungkusan.

Sebelum ini, Gardenia pernah memaklumkan peningkatan permintaan bekalan roti Gardenia sejak Mac 2020 lalu sewaktu Perintah Kawalan Pergerakan (PKP) dijalankan.

Pihak Gardenia turut memberi jaminan bahawa pihak mereka bakal meningkatkan kapasiti pengeluaran bagi memenuhi permintaan pengguna di seluruh Malaysia.

Ketahui juga resipi mudah lasagna guna roti Gardenia buat penggemar makanan western.

Resipi Mudah Lasagna Guna Roti Gardenia Yang Sedap Buat Penggemar Makanan ‘Western’

Stok Roti ‘Sold Out’ Di Semua Kedai, Gardenia Akui Tidak Dapat Tambah Bekalan Di Pasaran


Nah Ini Garis Masa Filem-Filem X Men Agar Anda Lebih Faham Jalan Ceritanya

Buat mereka yang baru hendak mula menonton rangkaian filem X-Men, kami akan berkongsikan secara ringkas garis masa dan sedikit sinopsis keseluruhan filem-filem X-Men bermula dengan X-Men (tahun 2000) sehinggalah X-Men: Apocalypse (2016).

X-Men, X2 (sekual kedua tahun 2003) dan X-Men: The Last Stand (sekual ke 3 tahun 2006) berlatar belakangkan garis masa sekitar tahun 2000 ataupun tempoh masa yang sama dengan tahun filem-filem itu diterbitkan.

Ketiga-tiga filem ini menonjolkan watak Wolverine yang hilang ingatan mencari identiti sebenar dirinya. Watak antagonis lebih difokuskan kepada Magneto (nama sebenarnya Erik Lehnsherr) selain watak pencipta Wolverine, Kolonel William Stryker.

Kedua-duanya digambarkan telah berusia dan mempunyai sejarah semasa muda dengan beberapa orang ahli kumpulan X-Men (yang akan diceritakan dalam filem akan datang).

Filem keempat daripada franchise ini membawa peminatnya kembali pada tahun jauh sebelum perang dunia pertama dan kedua. X-Men Origin: The Wolverine (2009) ini boleh dikatakan yang pertama dan terawal dalam garis masa rangkaian filem ini.

Di sini, kita dapat melihat permulaan kehidupan James Logan (Wolverine) dan merungkai memori dan identiti yang beliau cari dalam filem X2. Dalam filem keempat ini juga memperlihatkan siapa William Stryker pada usia mudanya.

Filem kelima, X-Men: First Class, sekali lagi membawa penonton kembali ke masa lepas. Kali ini berlatarkan garis masa sekitar perang dingin 1960-an di antara Amerika Syarikat dengan Kesatuan Soviet.

Filem ini pula memperlihatkan kehidupan awal Charles Xavier (Professor X) dan Erik Lehnsherr (Magneto). Kedua-dua mereka merupakan sahabat baik dalam sekual ini dan berusia dalam lingkungan lewat 20-an atau awal 30-an.

Di akhir filem, pengarah memaparkan asbab perpecahan antara Charles yang masih berpendapat manusia dan mutan boleh berdamai dengan Erik yang kuat merasakan manusia memusuhi mutan. Perpecahan ini yang mencetuskan konflik dan plot dalam 3 filem pertama X-Men tadi.

Sehingga ini, untuk menonton dengan mengikuti garis masa sebenar, anda perlu menonton X-Men Origin, X-Men: First Class dan baru 3 filem terawal franchise ini.

Filem seterusnya, The Wolverine (2013) merupakan pasca kejatuhan watak antagonis Magneto. Garis masanya pula sekitar tahun diterbitkan. Ini dapat dilihat apabila Wolverine sering dihantui mimpi buruk dan rasa bersalah kerana membunuh Jean Grey (The Phoenix) dalam X-Men: The Last Stand.

Pada 2014, X-Men: The Day of Future Past diterbitkan dengan mempunyai dua latar masa yang berbeza. Pertama, diawal penceritaan membawa kita beberapa tahun kehadapan dari tahun filem ini diterbitkan (mungkin sekitar 2020 lebih).

Ekoran permusuhan antara manusia dengan mutan, mutan kini tersepit dan menanti kepupusan akibat perang. Bagi mengelakkan mereka mati, Wolverine dihantar ke tahun 1970-an untuk membetulkan keadaan dan menghentikan peperangan sebelum ia bermula.

Ini merupakan latar masa kedua dalam filem ini dan yang terpenting dalam mengubah secara hampir keseluruhan plot franchise filem X-Men.

Apabila sejarah telah diubah, secara tidak langsung masa depan juga turut berubah. Ini menjadikan 3 filem terawal yang diterbitkan tidak dilalui oleh manusia dan mutan.

Raven tidak menjadi Mystique, Magneto berubah sedikit positif terhadap manusia, Professor X tidak mati dibunuh oleh The Phoenix dan segala-galanya dalam 3 filem terawal tidak akan berlaku.

Ini bermakna, pengarah boleh menggarap semula cerita pada latar masa tahun 2000 dengan plot yang baru.

Filem yang terbaru, Apocalypse pula berlatarkan masa 1980-an pasca Wolverine membetulkan keadaan, dan bukan lagi plot pra kejahatan Magneto.
Untuk memudahkan anda memahami, kami sertakan gambar rajah di bawah:

Kesimpulannya, X-Men telahpun mempunyai 2 cerita berlainan dalam satu garis masa yang sama.

Baca lagi: 6 Watak Superhero Yang Bukan Lagi Hak Milik Marvel


Garmin Instinct Perkenalkan Jam Pintar Tahan Lasak Dengan Sokongan GPS

Jenama yang mula menempa nama melalui model GPS nampaknya semakin aktif di dalam arena jam tangan pintar. Melalui pelancaran terbaru Garmin, jenama ini telah melancarkan Garmin Instinct. Sebuah jam tangan pintar yang tahan lasak sesuai untuk kegunaan aktiviti luar.

Dari segi spesifikasi, model ini hadir dengan monokrom yang menawarkan ciri anti-glare yang mana tidak akan kabur meskipun pada cahaya terang. Model ini turut menjanjikan ketahanan bateri sehingga 14 hari manakala sekiranya diaktifkan GPS mampu bertahan shingga 16 jam.

Mengulas dari segi ketahanan, Garmin telah memilih material tahan lasak gred tentera dimana para pengguna tidak lagi perlu risau soal ketahannya. Selain itu, Garmin Instinct turut boleh dibawa untuk selam sehingga 100m. Ciri-ciri lain seperti pengimbas nadi, kompas dan NFC antara yang tersedia.

Garmin Instinct hadir dengan tiga warna menarik iaitu graphite, flame red dan tundra serta bakal mula ditawarkan pada harga sekitar $299 (RM1,246). Sekiranya anda mahukan sebuah jam tangan pintar yang mampu mengukur tahap kesihat anda, GPS dan tahan lasak, ini mungkin model yang anda tercari-cari selama ini.


Garmin Malaysia Tawar Rebat Sehingga RM610 Sempena Program Penukaran Siri Fenix 6

Sekiranya anda aktif bersukan, pastinya jama tangan pintar dengan ciri sukan seperti Garmin antara yang menjadi pilihan. Dilengkapi dengan pelbagai mod serta catatan keadaan badan antara yang membuatkan model-model ini dibeli peminat meskipun ditawarkan pada harga yang tinggi.

Terbaharu, Garmin Malaysia tampil dengan promosi baharu bagi membolehkan para peminat mendapatkan model terbaru daripada siri Fenix 6 melalui program tukar beli jam tangan siri Fenix 3 dan Fenix 5 daripada pengguna.

Program yang berakhir sehingga 31 Mac 2021 ini bakal membolehkan pengguna mendapatkan pelbagai model daripada siri Fenix 6 terdiri daripada Fenix 6s Sapphire sehinggalah Fenix 6x Pro Solar.

Menerusi program tukar ganti yang dibuat, para pengguna berpeluang mendapatkan Garmin siri Fenix 6 dengan pembezaan sehingga RM300 dan RM610 masing-masing daripada siri Fenix 3 dan Fenix 5.

Buat anda yang berminat, anda boleh klik di sini untuk mengetahui dengan lebih lanjut senarai pengedar rasmi Garmin di Malaysia dengan klik di sini.

Kecoh pada tahun lalu apabila pihak Garmin disahkan telah digodam pihak luar serta diugut untuk membayar sebanyak RM42.52 juta.

Garmin Sahkan Digodam Pihak Luar Serta Diugut Dengan Bayaran RM42.52 Juta

Garmin Instinct Perkenalkan Jam Pintar Tahan Lasak Dengan Sokongan GPS


Garmin Sahkan Digodam Pihak Luar Serta Diugut Dengan Bayaran RM42.52 Juta

Sebut mengenai Garmin pasti ramai antara yang anda yang cukup kenal dengan jenama ini. Berjaya menawarkan seleksi jam tangan pintar serta produk berasaskan kecergasan antara yang membuatkan jenama ini menjadi pilihan ramai.

Di sebalik kekuatan jenamanya serta memiliki jumlah pengguna yang ramai, Garmin nampaknya tidak terlepas daripada diserang pihak penggodam. Isu yang disangka hanya berlaku dalam tempoh yang singkat nampaknya telah berlarutan sehingga dua hari sekaligus memberi masalah buat pengguna jam tangan pintar Garmin untuk memuat naik data aktiviti sukan mereka.

Melalui aktiviti godam yang dijalankan, bukan sahaja para pengguna yang terlibat malah sistem dalam syarikat juga turut bermasalah membuatkan Garmin terpaksa mengambil langkah untuk menutup sejumlah komputer syarikat mereka dan juga komputer para pekerja yang bekerja dari rumah untuk mengelakkan daripada aktiviti godam terus menular.

Bukan itu sahaja, kilang Garmin yang bertempat di Taiwan juga telah dilaporkan tutup sejak kelmarin bagi mengelakkan aktiviti godam pihak tidak dikenali terus tersebar.

Lebih parah, pihak Garmin juga melalui sebuah mesej yang diterima telah diarahkan untuk membayar sebanyak $10 juta (RM45.52 juta) bagi memastikan sistem mereka dapat beroperasi semula seperti sedia kala.

Setakat ini Garmin masih mencari solusi terbaik bagi menangani isu yang berlaku ini sekaligus berharap para pengguna Garmin dapat bersabar dalam menantikan sistem mereka dapat kembali beroperasi semula dengan baik.

Ketahui juga 9 perkara penting yang perlu pertimbangkan sebelum dapatkan fitness tracker yang bersesuaian buat anda.

9 Perkara Ini Penting Dipertimbangkan Sebelum Anda Beli ‘Fitness Tracker’

Xiaomi Mi Smart Band 5 Dijual Secara Rasmi Di Malaysia Dengan Harga RM169


Pengasas Bersama Uber Memperkenalkan Kriptowang ‘Eco’

Cryptocurrency atau mata wang digital bukanlah satu perkara yang baru dalam pasaran global termasuk di pasaran Malaysia. Baru-baru ini pengasas bersama Uber, Garrett Camp telah mengumumkan pelancaran mata wang crypto keluaran beliau sendiri yang dikenali sebangai ‘Eco’.

Transaksi ‘Eco’ akan dikendalikan oleh rangkaian universiti dan organisasi yang dipercayai di peringkat global. Kumpulan rangkaian tersebut akan membantu dalam membina dan mengendalikan infrastruktur kewangan ‘Eco’.

Eco, a new digital currency that is energy efficient AND simple to use. Right idea. https://t.co/hyQWhkG2LW

— Erick Schonfeld (@erickschonfeld) March 3, 2018

Beliau merancang untuk mengedarkan sejumlah 1 trilion token yang akan dibahagikan kepada beberapa pihak iaitu 30% kepada rakan kongsi, 20% kepada organisasi yang terlibat, 10% buat Eco Foundation dan selebihnya akan diberikan percuma kepada 1 Billion pertama yang mendaftar sebagai ahli.

Introducing Eco: A Global Currency Protocol https://t.co/w71U9yTwJ5

Suntikan dana yang diperolehi oleh beliau adalah melalui sumbangan daripada rakan kongsinya di salah sebuah syarikat miliknya, Expa sebanyak $10 juta USD untuk menyokong perkembangan mata wang ini dalam jangka masa pendek.

Pendaftaran sebagai ahli boleh dibuat di laman web ‘Eco‘. Setiap pendaftaran turut membolehkan anda mendapatkan matawang digital ini secara percuma.


4 Barangan Di Rumah Yang Berisiko Meragut Nyawa Anak Anda

Tugas menjadi ibu bapa kepada anak-anak sememangnya memenatkan disebabkan pelbagai faktor. Oleh itu, pengawasan 24 jam ke atas tingkah laku anak semestinya dititikberatkan ibu bapa supaya tidak berlakunya kejadian yang tidak dingini.

Apatah lagi risiko dan bahaya kini sering terdedah kepada anak kecil yang suka bermain dengan barangan yang tidak sepatutnya ada di rumah. Hal sedemikian pastinya menjadi igauan ngeri ibu bapa maklumlah ‘malang tidak berbau’. Berikut adalah lima contoh barangan harian di rumah yang boleh meragut nyawa anak kecil anda.

Gam gajah atau rakyat Malaysia memanggilnya gam tiga second, gam UHU dan super glue sememangnya membahayakan nyawa anak kecil anda. Bagi anak kecil, mereka beranggapan botol gam gajah ini kelihatan seakan-akan botol makanan yang sememangnya mengundang bahaya kepada anak kecil anda jika termakan.

Multifunctional glue/instant glue atau nama glamour gam 3 seconds. Gam ni lagi kuat dari gam uhu/gam gajah. If yall ada kasut yg masih cantik tapi dah tekopak guna je gam ni serious memang gam dia kuat dijamin takkan terkopak lagi. Yang penting harga bawah RM3! pic.twitter.com/LO3fFCG58B

— mell (@_maylesuandi95) September 21, 2019

Satu kes telah berlaku di Amerika Syarikat di mana seorang bayi berusia 19 bulan mengalami masalah pernafasan selepas termakan gam gajah milik ayahnya.

Bayi berkenaan dianggarkan termakan cecair gam gajah sebanyak 7ml sehingga mengakibatkan kesan batuk yang teruk, kadar degupan jantung tinggi serta tekanan darah yang tidak stabil.

Bayi malang tersebut terpaksa ditempatkan di hospital selama 10 hari dan proses pengeluaran cecair gam gajah yang mengeras berjaya dikeluarkan. Apa yang jelas, bayi berkenaan amat bernasib baik kerana selamat.

Bateri butang sememangnya sangat berisiko buat anak kecil anda. Kebanyakan permainan elektronik kanak-kanak masa kini cenderung untuk memilih bateri butang sebagai punca kuasa ianya berfungsi.

Pelbagai risiko akan dihadapi sekiranya anak anda tertelan bateri butang yang bersaiz tidak melebihi duit syiling 10 sen ini. Dikhuatiri akan menyebabkan kerosakan kekal pada organ dalaman, lecur dalaman, pendarahan dan kematian kepada anak anda.

Tindak balas bateri akan membakar bahagian esofagus kanak-kanak dalam masa 2 jam selepas ditelan. Jaga keselamatan anak anda supaya mereka tidak tertelan bateri butang yang berisiko untuk penyebab kematian.

Permainan magnet sememangnya menyeronokkan. Namun, magnet sememangnya membahayakan nyawa anak anda sekiranya mereka tertelan dua magnet atau lebih.

Lebih-lebih membimbangkan lagi sekiranya magnet-magnet tersebut bercantum dalam badan mangsa, tisu-tisu terutama pada bahagian organ usus akan tersumbat antara celahan dua magnet berkenaan.

Tisu-tisu yang terganggu akan menyebabkan kegagalan kelancaran saluran darah yang menyebabkan simptom perforasi berlaku pada dinding usus. Lebih merisaukan apabila berlakunya jangkitan kuman dan keracunan darah disebabkan tertelan magnet.

Sekiranya anda mempunyai perhiasan bidai tingkap di rumah, objek tersebut juga mengancam keselamatan anak anda.

Wujud bermacam kes kecederaan dan kematian kanak-kanak disebabkan terjerut tali  kawalan untuk membuka bidai. Statistik menunjukkan kes kematian mengejut 2 per 3 peratus daripada kes kanak-kanak terjerut tali bidai tingkap berlaku.

Pada 2017, seorang bayi berusia 3 tahun maut terjerut tali bidai ketika memanjat bidai tingkap di rumahnya. Ibu mangsa pada ketika itu mempercayai bahawa anaknya sedang lena setelah selesai ditidurkan. Malangnya, bayi malang tersebut bangkit dengan sendiri lalu memanjat tingkap untuk melihat keadaan di luar rumahnya.

Menyedihkan apabila secara tidak sengaja bayi berkenaan maut akibat terjerut tali bidai yang tergantung sekaligus mangsa mengalami kegagalan pada saluran pernafasan.

Dinasihatkan ibu bapa masa kini perlu peka dan memberikan pengawasan yang rapi kepada anak-anak supaya kejadian yang tidak dingini seperti kecacatan dan kematian tidak akan berlaku.

Memandangkan Perintah Kawalan Pergerakan Bersyarat (PKPB) dilanjutkan, adalah dinasihatkan menyimpan barang yang tidak sepatutnya mereka main dan kawal setiap pergerakan mereka memandangkan mereka kerap berada di rumah sepanjang tempoh PKPB berlangsung.

Lagi perkongsian artikel mengenai keselamatan kanak-kanak. Klik pautan artikel untuk bacaan lanjut.

Dakwa Guna Buruh Kanak-Kanak, Amerika Syarikat Sedia Haramkan Import Produk Sawit FGV

#CancelNetflix Trending Di Twitter, Cubaan Netflix ‘Promote’ Seksualiti Kanak-Kanak Buat Netizen Geram